00:00 / 18.07.2009 | eski savollar | 1263\nҲазрат, билишимча инсонлга шариатда то'г'ри ё'лни ко'рсатувчи шахсл ҳозирда дин олимларидир. ундай олимлардан ман сизни биламан. Сиз албатта Аллоҳнинг китоби асосида бир фатво берасиз. Мани олдинги саволга берган жавобиз тушунарсиздир. Илтимос тушунтириб ёритиб берин. Ота онам уйлантирамиз деб турибдилар, майли уйландимам дейлик, ликин ҳотинимга қандай муҳаббат уйг'онсин ко'нглимда уятли бо'лсада бошқа о'г'ил болани севиб қолган бо'лсам. Агар ман бу гапларимни бошқа инсонга айтсам устимдан родса кулади, мазаҳ қилади. Бекорга сизга ёзаёйганим ё'қ. Аллоҳ муҳҳабат диган туйг'уни берди аммо бу муҳаббат қанақанги муҳаббат бо'лдики ман о'г'ил болани севиб қолсам. бу дунё тилида бир кассалик. Ислом назарида қанақа. "Танбеҳул гофилин" китобиниг адашмасам зино бобидаги Пайг'амбаримиз с.а.в нинг : АГАР ЛУТ ҚАВМИ ИСҲИНИ ҚИЛГАН КИСҲИНИ КО'РСАНГИЗ УЛАРНИНГ ИККИСИНИ ҲАМ О'ЛДИРНГЛАР. гапларига то'г'ри келмаяптими\nТушунарсиз савол берсангиз ўзига яраша жавоб олган бўласиз. Сиздаги нарса оғир дард. Буни муолажасини қилиш керак. Лут қавмининг ишини қилган одам жуда катта гуноҳ қилган бўлади. Ибн Аббос розияллоҳу анҳудан ривоят қилинади: «Набий соллаллоҳу алайҳи васаллам: «Кимни Лут қавми амалини қилаётганда топсангиз қилувчини ҳам, қилинувчини ҳам ўлдиринг», дедилар».Ҳадисдаги Лут қавми амали, дегани ливота, эркак кишининг эркак кишига жинсий алоқа қилишидир. Бу ифлос иш биринчи бўлиб Лут аҳлининг кофир қавмларидан чиққани учун шу ном аталиб қолган. Бу иш энг разил ва энг бемацни жиноятдир. Бу ишни фақат одамгарчилик эмас, балки ҳайвонлик доирасидан ҳам чиққан маҳлуқгина қилиши мумкин. Чунки, ҳеч қандай ҳайвоннинг эркаги эркагига жинсий яқинлик қилгани кузатилган эмас. Ушбу ишни биринчи бўлиб қилган қавм, Лут қавмига Аллоҳ таоло энг ашаддий азобни берган. Уларни ерга ютқазиб юборган. Осмондан устларига тош ёғдирган.Моликий ва Ҳанбалий мазҳаби уламолари ушбу ҳадисга амал қилиб, ливота қилувчи ким бўлишидан қатций назар ўлдирилиши шарт, дейдилар. Саҳобалардан Абу Бакр, Умар, Али, Ибн Аббос розияллоҳу анҳулар ҳам шу фикрда бўлган эканлар.Ливота қилган ким бўлишидан қатъий назар қатл қилиниши керак, деган уламолар ливотачини қатл этишга далил ва ҳужжатларга суянган ҳолларида тўрт хил йўл билан қатл қилишни ихтиёр қилганлар: 1. Ҳазрати Абу Бакр ва Ҳазрати Али розияллоҳу анҳулар ливотачи, қилич билан бошини танасидан жудо қилиш керак деганлар.2. Ибн Аббос розияллоҳу анҳу, Молик ва Аҳмад розияллоҳу анҳулар, тошбўрон қилиб ўлдириш керак, деганлар.3. Моликий мазҳаби эса, баланд жойдан ташлаб ўлдириш керак, деганлар.4. Ҳазрати Абу Бакр розияллоҳу анҳу, ливотачини деворнинг остига ётқизиб туриб, устидан деворни ағдариб юбориш керак, деганлар.Эцтибор берадиган бўлсак, Аллоҳ таоло Лут қавмини ушбу азобларнинг барчасига дучор қилгандир.Шофеъий мазҳабида эса, ливотачининг жазоси худди зинокорнинг жазосига ўхшайди, дейдилар. Бикр бўлса, дарра урилади, нобикр бўлса, тошбўрон қилинади.Ҳанафий мазҳаби эса, ливота қаттиқ ва шармандали гуноҳ эканлигида ҳеч шубҳа йўқ, лекин у зино эмаслиги ҳам мацлум. Шунинг учун, ливотага зинонинг азобини қўллаб бўлмайди. Ливота учун тацзир берилади дейдилар.Ҳар мазҳаб ўз фикрини тасдиқлаш учун ҳужжат ва далилларни келтиришади. Замондош уламоларимиз биринчи мазҳабни рожиҳ дейишади. Термизийнинг ривоятида: «Албатта, ўз умматим учун энг қаттиқ хавф қиладиганим нарса, лут қавмининг ишидир», дейилган.Чунки, бу қабиҳ иш улкан зарарлар келтириши турган гап. Шунинг учун, бу ишдан ҳазар қилмоқ керак.\nБаъзи дуолар ҳақида.\nиктидо килиш хакида\nНоҳалол ресторанда ювилган идишлар ҳукми\nХудойи ва бой одам\nСочни краскага бояш\nСпиртли ичимликлар ҳақида\nМузқаймоқларга солинадиган ароматлар ҳақида.\nТалоқдан сўнг бир уйда яшаш ҳукми\nфоиз, пул сотиш ва сотиб олиш\nДорига спирт қўшиш\nШерикликдаги ҳато ва уни тузатиш.\nДeнгиз(сув ) жонзотлари


Хотин-қизлар ҳуқуқлари - BBC News O'zbek\n...да чоп этилган 10:20 11 ноябр 202110:20 11 ноябр 2021\nТолибонга қарши бораётган ўқитувчи аёл\nBBC Форс Хизмати\nТолибон Афғонистонда ҳокимият тепасига келгач, қизлар ва ёш аёлларга мактабга бормасликни буюрди. Аҳвол ўнгланишини кўрмаган хориждаги афғон диаспораси аъзоларидан бири ўзи ҳаракат қилишга қарор қилди. Анжела Ғаюрнинг онлайн мактабида ҳозирда 1000 га яқин ўқувчи ва 400 дан ортиқ кўнгилли муаллим бор.\n...да чоп этилган 13:26 1 ноябр 202113:26 1 ноябр 2021\nФранцияда ишсизлик ва миллатчиликка қарши кураш очган ўзбек аёл - видео\nБаҳор Будо истиқомат қиладиган чекка мавзе, французларда banlieue деб аталувчи маҳаллада 42 миллат вакили яшайди. Туман ҳокимининг маълумотига кўра, айни мавзедаги аҳолининг 40 фоизи қашшоқликда яшамоқда.\n...да чоп этилган 6:01 21 октябр 20216:01 21 октябр 2021\n...да чоп этилган 8:51 14 октябр 20218:51 14 октябр 2021\nҲиндистонлик Сураж Кумар ўз хотинини кетма-кет иккита ўта заҳарли илонга чақтирган. Кобраники алал-оқибат уни ўлдирган. Маҳкама эрини икки бор умрбод қамоқ жазосига ҳукм қилган. Бунақа жазо Ҳиндистонда камдан-кам берилади.\nсаҳифа 1 ...нинг 18


Юнусобод метроси қурилишидаги фожиа бўйича айрим тафсилотлар ошкор қилинди | Qalampir.uz\nЮнусобод метроси қурилишидаги фожиа бўйича айрим тафсилотлар ошкор қилинди\nЖамият\t26 Декабрь 2020 14:02 11274\n2019 йилнинг 18 декабрь куни соат 10:20 да Тошкент метрополитенининг Юнусобод линиясида қурилаётган янги бекат ҳудудида қазилган котлован ён томони ўпирилиши содир бўлган эди.\nМазкур ҳолат тинимсиз ёғингарчиликлар сабабли содир бўлган. Ўзбекистон Республикаси Гидрометеорология марказининг маълумотларига кўра, 2019 йилнинг 18 декабрь куни Тошкент шаҳрининг Юнусобод туманида соат 07:40 дан 15:50 гача ёғингарчилик миқдори 12 мм.ни ташкил этган, бу шаҳарнинг қолган ҳудудларига нисбатан кўпроқ бўлган. Воқеа оқибатида қулаб тушган тупроқ массаси “Ўзбекистон темир йўллари” АЖ Бухоро минтақавий темир йўл узели Самарқанд йўли масофасининг бир нафар ходимини ва “SBK UNIVERSAL CONSTRUCTION GROUP” МЧЖ субпудратчи томонидан қурилиш ишларига жалб этилган беш нафар ишчини босиб қолган. “Ўзбекистон темир йўллари” Ахборот-таҳлилий медиа маркази воқеа юзасидан айрим тафсилотларни ошкор қилди.\nҚайд этилишича, Ўзбекистон Республикаси Президенти фармойишига биноан тезкор равишда ҳодиса сабаблари ва оқибатларини ўрганиш, ер усти ва ерости метрополитени объектларида бундай ҳодисаларнинг олдини олиш бўйича зарур чора-тадбирларни амалга ошириш мақсадида Ҳукумат комиссияси ташкил этилган.\n2019 йилнинг 19 декабридаги қидирув-қутқарув ишлари натижасида юқорида қайд этилган барча ишчиларнинг жасадлари топилган ва улар ўзлари рўйхатдан ўтган манзилларига етказилган. “Ўзбекистон темир йўллари” АЖ раҳбарияти ва маҳаллий ҳокимиятлар томонидан қурбонларнинг оилаларига ҳар томонлама ёрдам кўрсатилган. “Ўзбекистон темир йўллари” АЖ ва “SBK UNIVERSAL CONSTRUCTION GROUP” МЧЖ раҳбарияти томонидан қурбонларнинг оилаларига бирламчи товон пули сифатида 100 миллион сўмдан тўлаб берилган.\nҲукумат комиссиясининг қарори билан Ўзбекистон Республикаси бандлик ва меҳнат муносабатлари вазирлиги томонидан “SBK UNIVERSAL CONSTRUCTION GROUP” МЧЖнинг вафот этган 5 нафар ходимига 261 млн 938,8 минг сўмлик, шунингдек, “Ўзбекистон темир йўллари” АЖ Бухоро минтақавий темир йўл узели Самарқанд йўли масофасининг вафот этган ходими оиласига 281 миллион 62,8 минг сўмлик бир марталик товон пули тўлаш тўғрисида хулоса чиқарган. Ушбу бир марталик тўловлар марҳумларнинг оилаларига тўлаб берилган. Ушбу маблағлардан ташқари, уларнинг оила аъзоларига ҳар ойда қуйидаги миқдорларда ойлик компенсациялар тўлаб борилмоқда:\nвафот этган Анвар Дияровнинг турмуш ўртоғи, бир ўғли ва икки қизига – 727,6 минг сўмдан;\nвафот этган Даврон Абдуллаевнинг пенционер онасига – 1212,68 минг сўмдан ортиқ;\nвафот этган Ойбек Абдуллаевнинг пенционер ота ва онасига, шунингдек ўғли ва қизига – 606,34 минг сўмдан;\nвафот этган Жонибек Равшановнинг нафақахўр отаси ва онаси, қизи ҳамда турмуш ўртоғига – 519,72 минг сўмдан;\nвафот этган Зариф Каримов Тўлқиновичнинг уч қизи, бир ўғли ва турмуш ўртоғига – 650,6 минг сўмдан.\nХабарга кўра, товон пуллари болалар учун 16 ёшгача ва қурбонларнинг турмуш ўртоқларига уларнинг энг кичкина болалари 3 ёшга тўлгунига қадар тўланади. Ота-оналарига эса умрининг охиригача тўланади. Вафот этган Ихтиёр Раҳматовнинг 4 кишидан иборат оиласида меҳнатга лаёқатли бўлмаганлар аниқланмаган ва оила аъзоларига компенсация тўлаш Ўзбекистон Республикаси қонунчилигига биноан тўланмайди.\nҚурилиш ишларининг бажарилиши устидан назоратни сусайтиргани учун ва бўйсунувчи корхоналарда ўлим билан якунланган гуруҳли бахтсиз ҳодисани келтириб чиқаргани учун Қудрат Тошпўлатович Исаев, “Кўприкқурилиш” трестининг менежери, “Ўзбекистон темир йўллари” АЖнинг жорий йил 22 январдаги №НОК–54-сонли буйруғи билан, Ўзбекистон Республикаси Меҳнат кодексининг 99-моддасига мувофиқ, лавозимидан озод этилган.\nЮнусобод йўналишининг янги бекатларида қурилиш ишлари жорий йилнинг июль ойида якунланиб, жорий йилнинг август ойи охирида фойдаланишга топширилган. Ахборотда ёзилишича, ушбу йўналиш фойдаланишга топширилган кундан бошлаб ҳеч қандай камчиликлар аниқланмаган, барча бекатлар ва метро туннеллари белгиланган меъёр ва стандартларга мувофиқ ишламоқда, йўловчилар томонидан этироз ва шикоятлар келиб тушмаган.\nҲодиса юзасидан Тошкент шаҳар прокуратураси томонидан 257-модданинг 2-қисмининг “а” банди ва 258-моддасининг 2-қисмининг “а” бандига биноан жиноий иш қўзғатилган. Текширув давомида, “Ўзбекистон темир йўллари” АЖнинг “Кўприкқурилиш” трести 67-сонли кўприк қурилиш экипажи бошлиғининг ўринбосари (қурилиш учун масъул) О. Алимов, отряд бошлиғи С. Бобожонов, қурилиш ишлари бўйича отряд бригадаси С. Ашуров, “Тошкент метрополитени” УКнинг Метрополитен линияларини қуриш дирекцияси ишлаб чиқариш бўлимининг қурилиш-монтаж ишларида катта инспектори Б. Муҳаммадраҳимовлар 257-модданинг 2-қисми “а” ва “б” бандларида, 258-модданинг 2-қисм алоҳида инобатга олинган белгилар мавжудлиги аниқланган. Шу билан бирга, улар илгари судланмаганликлари ва инобатга олинган ҳолда, марҳумларнинг оила аъзолари томонидан эътирозлар мавжуд эмаслиги шунингдек, ижобий тавсифномаси инобатга олиниб, юқорида қайд этилган шахсларга нисбатан жиноий иш тўхтатилган.\n07 Май 21:07 61480\n08 Май 14:47 41575\n07 Май 13:54 31849\n08 Май 22:09 30393\n08 Май 20:36 30310


Москвадаги тикувчилик цехида юз берган ёнғинда 12 киши ҳалок бўлган.\nМоскванинг Строминка кўчасида жойлашган тикувчилик цеҳида 31 январга ўтар кечаси чиққан ёнғинда 12 киши, жумладан, 3 нафар балоғатга етмаган бола ҳалок бўлгани аввал хабар қилинган эди.\nБироқ Россия Тергов қўмитасининг Москва шаҳри бўйича бошқармаси расмийси Юлия Иванова ҳалок бўлганлар орасида фақат бир нафари бола экани аниқланганини билдирди.\n-Ёнғинни ўчириш жараёнида 12 одамнинг жасади топилди. Жасадлардан фақат биттаси, дастлабки таҳминларга кўра, балоғатга етмаган боланики бўлиши мумкин, - деди Юлия Иванова.\nЁнғин пайтида бинодан тўрт киши қочиб чиқишга улгурган. Улардан икки нафари қирғизистонлик, бир нафари ўзбекистонлик ва бир нафари Россия фуқаролигини қабул қилган этник қирғиздир.\nЁнғинда ҳалок бўлган қирғизистонликларнинг барчаси Боткен вилояти турғунлари бўлган.\nҲалок бўлган ўзбекистонликларнинг шахси ва қайси вилоятдан экани тўғрисида ҳозирча маълумот йўқ. Ўзбекистоннинг Россиядаги элчихонаси консуллик бўлими расмийси Озодлик мухбири билан суҳбатда бу борада мана буларни айтди:\n-Ҳозир консул ходимимиз воқеа жойига чиқиб кетган, терговчи билан учрашгани. Кеча биз бу воқеа ҳақида билганмиз. Бироқ Фавқулодда ҳолатлар вазирлиги ва Тергов қўмитаси бу борада бизга маълумот беришолмади. Шунинг учун ҳозир консуллик ходимимиз Москва шаҳар Восточний маъмурий округининг тергов қўмитасига кетган, -деди Ўзбекистоннинг Россиядаги элчихонаси консуллик бўлими расмийси.\nУнинг айтишича, ёнғинда ҳалок бўлган ўзбекистонликларнинг жасадларини Ўзбекистонга жўнатиш ишига элчихона кўмак кўрсатади.\nШундан келиб чиққан ҳолда Қирғизистоннинг Россиядаги элчихонаси тергов жараёни махсус назоратга олинганини, ҳалок бўлган қирғизистонликларнинг жасадларини ватанга элтишда ёрдам кўрсатилишини расман маълум қилди.\nҚирғизистон Бош вазири Темир Сариев эса 1 феврал куни Ташқи ишлар вазирлиги ҳамда Миграция хизмати раҳбарлари билан шошилинч йиғилиш ўтказиб, ҳалок бўлган қирғизистонликларнинг жасадларини ватанига олиб келиш, уларни дафн қилиш бўйича марҳумларнинг қариндошларига максимал даражада ёрдам кўрсатиш кўрсатмасини берди. Шунингдек, Қирғизистон Бош вазири, ҳалок бўлганларнинг қариндошларига тиббий ва психологик ёрдам кўрсатиш тўғрисида кўрсатма берди.\nРоссия Тергов қўмитасининг билдиришича, тикув цехида ёнғин чиқишига сабаб бўлган бир неча нуқта аниқлангани ортидан, экспертлар бинога қасддан ўт қўйилган, деган таҳминга келишган.\nМосква шаҳар мэри Сергей Собянин бўлиб ўтган ёнғинни “одамлар умрини, жумладан, чақалоқ умрини олиб кетган катта фожеа”, деб атади.\n“Коммерсант” нашрининг хабар беришича, Москва мэри Фавқулодда ҳолатлар вазирлиги ва Миграция хизматига шаҳардаги ишлаб чиқариш корхоналари мавжуд бўлган ҳудудларни текшириш ва иш жойида яшаётган мигрантларни аниқлаш тўғрисида кўрсатма берган.


Одилжон Абдуқаххоров: Санъаткорлар ёшлар улардан ўрнак олишини унутмасликлари керак\n09:54 / 31.10.2015\nKun.uz ўқувчиларининг кўпчилигини “Ўзбекнаво” эстрада бирлашмаси фаолияти, унинг асосий вазифалари ва ваколаталари, санъаткорларга лицензия бериш ва уларни бекор қилиш тартиб-қоидалари, ўзбек шоу-бизнеси оламида маънавият ва ахлоқ масаласини тартибга солиш бўйича қилинаётган ишлар қизиқтирса керак. Шу сингари саволларга батафсил жавоб олиш мақсадида Ўзбекистон Республикаси “Ўзбекнаво” эстрада бирлашмаси лицензия бўлими бошлиғи Одилжон Абдуқаххоров билан суҳбатлашдик.\nСуҳбатимиз аввалида “Ўзбекнаво” эстрада бирлашмаси фаолияти, вазифалари ва ваколатлари тўғрисида маълумот бериб ўтсангиз.\n“Ўзбекнаво” эстрада бирлашмаси юртимизда санъатнинг барча турларини ривожлантириш, эстрада ижодкорларининг профессионал малакасини ошириш, ёш эстрада хонандаларининг ўз иқтидорини тўла намоён этишлари учун зарур шарт-шароитлар яратиш мақсадида Ўзбекистон Республикаси Вазирлар Маҳкамасининг 2001 йил 26 июндаги “Эстрада қўшиқчилик санъатини янада ривожлантириш тўғрисида”ги 272-сонли қарори асосида ташкил этилган. "Ўзбекнаво" эстрада бирлашмаси республикамиз ва ундан ташқарида гастроль-концерт фаолиятини, шунингдек тўй, юбилей ва бошқа тантаналарда концерт хизмати кўрсатиш фаолиятини лицензияловчи орган ҳисобланади.\nЭстрада санъати бўйича фаолиятларни лицензиялаш, республикамизнинг барча ҳудудларида бўладиган концерт дастурлари учун бир марталик махсус гувоҳномаларни бериш, турли давлат тадбирларини ишлаб чиқиш ва уларда эстрада хонандаларининг иштирокини таъминлаш ва бошқалар бирлашма олидадаги асосий вазифалардан ҳисобланади.\nБирлашма фаолиятида хонандаларга лицензия бериш асосий вазифалардан бири ҳисобланади. Бугунги кундан қанча санъаткорга лицензия тақдим этилган, бунинг учун қандай талаблар мавжуд?\nРеспублика миқёсида 2 минг нафардан зиёдроқ хонанда фаолияти лицензиялаштирилган. Лицензия олишнинг эса ўзига яраша қонун-қоидалари мавжуд. “Ўзбекнаво” эстрада бирлашмаси қошидаги Миллий эстрада санъатини ривожлантириш ва мувофиқлаштириш кенгаши хузурида махсус ижодий гуруҳ ташкил этилган бўлиб, ушбу гуруҳ аъзолари номзодлар томонидан тақдим этилган ҳужжатларни кўриб чиқади. 2014 йилдан бошлаб лицензия олиш истагидаги санъаткорлар гуруҳ қаршисида ижод намуналарини жонли равишда ижро этиб бериши талаб этилмоқда. Шундан сўнг кенгаш хулосасига кўра фаолият олиб бориш учун лицензия тақдим қилинади. Бунда вокал, овоз эшитиб кўрилади, саҳнада ўзини тутиш маданияти, шеър матни, мусиқаси ўрганилиб, миллий эстрадамиз талабларига мос хонандаларга лицензиялар топширилади.\nЛицензия тоифалари, уларни олиш учун моддий тўловлари ҳақида ҳам айтиб ўтсангиз.\nБиринчи навбатда ҳужжатларни тақдим этиш учун энг кам ойлик иш ҳақининг икки баравари миқдорида тўловни амалга ошириши талаб этилади. Бундан ташқари, лицензиялар биринчидан олтинчигача бўлган тоифаларга ажратилган бўлиб, улар учун энг кам ойлик иш ҳақининг 10 баробаридан 150 баробаригача тўлов миқдорлари белгиланган. Дейлик, 5-6 категориялар тўй, юбилей ва бошқа маросимлар, кафе ва ресторанларда хизмат кўрсатиш ҳуқуқини беради. Тўртинчи тоифадан бошлаб эса санъаткорлар, сўз усталари, бошловчилар, маъмурлар ва бошқа фаолияти лицензия қилиниши талаб этиладиган жисмоний ва юридик шахслар гастроль-концерт дастурларини ташкил этиш, радио ва телевидение орқали чиқишлар қилиш ваколатига эга бўлади.\nБугунги кунда жонли ижрога эътибор анча ортди. “Ўзбекнаво” эстрада бирлашмаси томонидан жонли ижрони тарғиб қилиш, иқтидорли санъаткорларни қўллаб-қувватлаш борасида қандай ишлар олиб борилмоқда?\nҚўшиқчилар жонли ижрода айта олмайди, тўртта қўшиқни дискка ёзиб, овозини компьютерда тўғирлаб қўшиқчиман, деб юрибди, деган мазмундаги кўплаб танқидлар бўлди. Бу каби ҳолатларнинг олдини олиш, жонли ижро эта оладиган санъаткорларни қўллаб-қувватлаш мақсадида, юқорида айтиб ўтилганидек, лицензия олиш истагидаги хонандаларни аввало жонли ижро этиш салоҳияти махсус комиссия томонидан синовдан ўтказилмоқда. 20га яқин керакли ҳужжатларни тўплаб, кенгашга тақдим этганидан сўнг ҳам, дейлик, 200 номзоднинг 100 нафарига зиёдроғи овози яхши бўлмаслиги, жонли ижрода айта олмаслиги, қўшиқ матнининг саёзлиги ёки мусиқаси савиясининг пастлиги сабабли рад жавоби берилмоқда.\nДарҳақиқат, кўпчилик томонидан ўзбек шоу-бизнес оламининг бугунги кундаги ҳолати танқид қилинмоқда. Қўшиқ ва клиплар саёзлиги, уларда оммавий маданият элементлари тарғиб қилинаётгани айтилмоқда. Бу бўйича ҳам маълумот берсангиз.\nУшбу масалага ҳам жиддий эътибор қаратилмоқда. 2015 йилнинг 10 ойи давомида марказий телеканаллар орқали эфирга узатилаётган 25та клипда оммавий маданиятни тарғиб қилиш, миллий менталитетимизга зид ҳолатлар аниқлангани сабабли улар намойиши бекор қилинди. Жумладан, Жасур Умиров, Лола Йўлдошева, Самир сингари хонандаларнинг қўшиқларига ишланган клиплар эфирдан олинди.\nКуни кеча Ўзбекистон Миллий матбуот марказида «Миллий эстрада санъати: шоир, бастакор ва хонанда ҳамкорлиги – давр талаби» мавзусида матбуот анжуманида оммабоп бўлаётган қўшиқлар матнидаги маъносизликлар яна муҳокама этилди. Мисол тариқасида хонанда Муниса Ризаеванинг “Сакраменто” қўшиғи, Ўзбекистонда хизмат кўрсатган артист Зиёда Қобулованинг сўнгги қўшиғи матни танқид қилинди. Шунингдек, унда чет эл оҳангларига ўзбекча сўзларни қўйиб ижро этиш ҳоллари ҳам қайд этиб ўтилди.\nБугунги кунда санъаткорлар ўртасида ҳам ижтимоий тармоқлар кенг оммалашди. Уларнинг юз минглаб обуначилари бўлиб, ўз ҳаёти, фаолияти тўғрисидаги турли ахборотларни бевосита халққа тарқатмоқда. Табиийки, оммавий маданият, ахлоқсизлик, беҳаёлик унсурлари мавжуд сурат, видео ва бошқа кўринишдаги ахборотлар тарқалиб кетмоқда. Шу ҳақда нима дея оласиз?\nXXI аср – ахборот технологиялари асри. Биз ҳеч кимга бу ижтимоий тармоқдан фойдалан, бунисидан фойдаланма, деб айта олмаймиз. Бу барчанинг шахсий иши. Лекин санъаткорлар бир нарсани унутмасликлари лозим – халқ, айниқса ёшлар улардан ўрнак олади. Шу боис санъаткорлар учун ҳар ойда ташкил этиладиган маънавият дарсларида уларга: “Майли, бу сизларнинг шахсий профилингиз, лекин сизлар оддий инсон эмассизлар, халқ олдидаги одамсизлар. Сизлардан одамлар ниманидир ўрганади. Шунинг учун профилингизга ўта шахсий нарсаларни жойлаштирманг, уйингизда қандай либосда бўлса ҳам юраверинг, лекин нима кийганингиз, ётганингиз, турганингиз, овқатланаётганингизни суратга олиб, оммага эълон қилишингиз шартмас. Бундан кўра, профилингизга тарбиявий аҳамиятга эга суратлар жойлаштиринг”, дея уқтириб келмоқдамиз. Масалан, иш жараёни, халқ хизматида юргани, керак бўлса, китоб ўқиётгани ёки бирор хайрли ишларни амалга ошираётганини жойлаштирсин.\nИжтимоий тармоқлардаги ноўрин хатти-ҳаракати сабабли бирор санъаткорга нисбатан чора кўрилдими?\nЎзингиз ҳам эътибор берган бўлсангиз керак, ҳозирда санъаткорларнинг ижтимоий тармоқлардаги фаолияти анча тартибга тушиб қолди. Сурат жойлаштиришлар ҳам нисбатан камайди. Халқ артисти Озодбек Назарбеков каби забардаст санъаткорлар ижтимоий тармоқларни бутунлай тарк қилишди.\nАйнан ушбу масалада бир қатор санъаткорларга нисбатан чоралар кўришга тўғри келди. Жумладан, Лола Йўлдошеванинг лицензияси олинишига ижтимоий тармоқлардаги ҳаракатлари ҳам сабаб бўлди. Бугунги кенгаш йиғилишида эса Жасур Умировга “Инстаграм” ижтимоий тармоғига оёқларининг тасвирини жойлаштиргани учун огоҳлантириш берилди.\nЖасур Умиров билан боғлиқ масалада санъаткорнимас, балки унинг маъмурини кўпроқ айбдор деб биламан. Чунки маъмур санъаткорнинг имижини яратиш, унинг хатти-ҳаракатларини тартибга солиб юриши учун ҳам пул олаяпти. Маъмур хонандани тартибга солиб юриши лозим. Нима учун эл эътиборидаги санъаткор оёқларининг суратларини оммага эълон қилар экану, маъмур бунга беписанд муносабатда бўлиши керак? Шундай беписанд бўлаверса, эртага бундан ҳам оғирроқ ишларни қилмайдими? Кечирасизу, шундай маъмурлар борки, хонандалар улар билан бемаслаҳат бирорта ҳам иш қилмайди. Бир-бирини қаттиқ ҳурмат қилади, керак бўлса, санъаткор ўз маъмуридан чўчиб туради.\nИжтимоий тармоқларга келсак, улар ҳар куни мониторинг қилинади. Шахсам ўзим ҳам бошқа профил орқали ҳар куни мониторинг қилиб бораман. Шу йўл билан айрим санъаткорлар жойлаштирган суратлар мурожаатимиздан сўнг олиб ташланди. Масалан, яқинда Каниза, Лола сингари хонандалар жойлаштирган расмлар маънавиятимизга зидлиги яққол кўриниб тургани сабабли 10-15 дақиқа ичида саҳифадан ўчирилди.\nБир нарсани истардикки, эстрада хонандалари ҳам бу борада ўзаро суҳбат қуришса, хато-камчиликларни бир-бири билан муҳокама қилишса. “Ўзбекнаво” ваколати доирасига нари борса лицензияни бекор қилиш киради. Бундай қилсак, санъаткорга моддий жиҳатдан зарар бўлади. Маънавий жиҳатдан эса улар қашшоқлигича қолиб кетиши мумкин.\nМана, бир неча хонандаларнинг лицензияси турли сабабларга кўра олиб қўйилди. Масалан, Лола Йўлдошева, Анвар Собиров ва бошқалар. Уларнинг лицензияси қачон қайтарилиши режалаштирилган?\nБу ерда бир нарсани эътиборга олиш керак. Лицензияси бекор қилинган хонандаларнинг кейинги фаолияти, уларнинг хатти-ҳаракатлари мунтазам равишда кузатиб борилади. Агарда санъаткорлар бундан тўғри хулоса чиқармаса, лицензияси олинишига сабаб бўлган хато ва камчиликларини бартараф этмаса, шу ҳолатда юраверишади. Ўзбекчилик, кўз-кўзга тушади, деб уларнинг баъзи ҳаракатларига кўз юмиб турган бўлсак ҳам, агарда ҳаддидан ошишса, бундан ҳам қатъий чораларни кўришимиз мумкин. Тўй ва маросимларда хизмат кўрсатиш ҳуқуқидан мутлақо маҳрум эта оламиз.\nАйтингчи, санъаткорларнинг тўй-маросимлардаги хатти-ҳаракатлари қай тарзда тартибга солинади?\nАлбатта, Тошкентдаги тўйларни мониторинг қилиш бўйича имкониятимиз етганича ҳаракат қиламиз. Тўйлар бўйича рейдлар ташкил этилади, белгиланган чегаралардан чиққан санъаткор, сўз усталари ва бошловчиларга нисбатан тегишли чоралар кўрилади, огоҳлантириш берилиб, лицензиясидан маҳрум этилиши ҳам мумкин. Аммо Тошкент шаҳрида нари борса 150-200 нафар санъаткор фаолият кўрсатади. Аксарият хонандалар вилоятлардан. Улардаги ҳолатларни мониторинг қилиш ва санъат соҳаси вакиллари фаолиятини мувофиқлаштириш билан ҳудудий бўлимлар шуғулланади. Шу билан бир қаторда, биз ҳам вилоятларга бориб, улар фаолиятини ўрганиб турамиз. Ҳудудлардаги санъанкорлар билан тўйлардаги ҳолатлар юзасидан суҳбатлашганимизда, кўпроқ раққосалар билан боғлиқ муаммолар мавжудлигини таъкидлашмоқда. Айрим ҳолларда санъаткор иккинчи даражали бўлиб қолмоқда. “Менга фалончи раққосани олиб кел, бўлмаса сенинг керагинг йўқ”, дейдиган фуқароларимиз ҳам йўқ эмас экан. Аммо улар айтаётганларнинг аксарияти қўштирноқ ичидаги раққосалар бўлиб, на рақсга тушишни билади ва на одоб-ахлоқни. Айтиш керакки, бу масала Тошкент шаҳрида чиройли тарзда ечимини топган. Пойтахт тўйларига алоҳида раққосалар эмас, балки ансамбль келиб, бир неча куй-қўшиқларга ишланган рақсларни намойиш этиб кетишади. Вилоятларда эса, афсуски, интернет, ижтимоий тармоқларда гувоҳи бўлгандирсиз, маст ҳолатга тушиб қолиб, турли нолойиқ ҳаракатларни қилаётган раққосалар ҳам учраб турибди.\nУмуман олганда, тўйлардаги ҳолатларни тартибга солишда фақатгина “Ўзбекнаво” эстарада бирлашмаси ёки унинг ҳудудий бўлинмалари эмас, балки маҳаллий ҳокимиятлар, ички ишлар бўлимлари, маҳалла фуқаролар йиғинлари вакиллари ҳам фаол иштирок этишлари мақсадга мувофиқ.\nСанъаткорларнинг “Ўзбекнаво” эстрада бирлашмасидан рухсат сўраб чет элга чиқишини қандай изоҳлайсиз?\n“Ўзбекнаво” эстрада бирлашмаси ваколати доирасида санъаткорларнинг нафақат Ўзбекистон, балки хориждаги фаолиятини мувофиқлаштириш ҳам киради. Бу борада муайян тартиб-қоидалар ишлаб чиқилган. Бизнинг рухсатимизсиз қайсидир давлатда концерт берадиган санъаткорга қараб бутун Ўзбекистонга баҳо берилади. Тасаввур қилинг, Ўзбекистон Халқ артисти унвонига эга санъаткор юртимизда 4-5 минг томошабин олдида концерт берсаю, чет элда 400-500 киши иштирокида ўз ижодини намойиш қилса. Пулини бераркан, деб дуч келган жойда концерт беравериш халқ артисти даражасига тўғри келмайди. Шу нуқатаи назардан, ижодкорлар ҳуқуқларини ҳимоялаш, қолаверса юртимиз санъатининг обрўсини сақлаш мақсадида уларга бир қатор талаблар қўйганмиз. Чет элда концерт бермоқчи бўлган хонанда олдиндан бизга хорижлик ҳамкорлар билан тузган шартномасини, қайси меҳмонхонада тунаши, қайси ва неча ўринлик залда дастурини намойиш этишини, ундан олдин ким концерт бергани, шароитлари, керак бўлса, истеъмол қиладиган таомлари тўғрисида ҳам маълумотларни тақдим этиши лозим. Шундан сўнг унинг мурожаати ўрганиб чиқилиб, хулоса берилади.


"Ўзбек тадбиркоридан алданган" турк ширкати президент Мирзиёевдан ёрдам сўрамоқда(ВИДЕО)\n26 май 2022, Тошкент вақти: 07:42\nТуркиядаги “Dalgic Hayvancilik” ширкати раҳбари Аҳмет Далгич.\nТуркиядаги “Dalgic Hayvancilik” ширкати раҳбари Аҳмет Далгич (Ahmet Dalgiç) ўзбек тадбиркорларидан алданиб қолганини даъво қилиб, президент Мирзиёевдан 138 минг доллар сармоясини қайтаришда ёрдам сўрамоқда.\nЎзбекистон раҳбарига видеомурожаат қилган Аҳмет Далгичнинг сўзларига кўра, у ҳаққини ундириб беришларини сўраб, саккиз ой аввал Ўзбекистон маҳкамасига мурожаат қилган.\nТуркиялик тадбиркор маҳкама, шунингдек, турли вазирлик ва идораларга йўллаган шикоят аризалари натижасиз қолаётганини айтмоқда.\n“Dalgic Hayvancilik” ширкати муаммоси борасида Тошкентдаги Туркия элчихонаси ҳам жорий йил февралида Ўзбекистон Ташқи ишлари вазирлигига нота йўллаган.\nЎтган йили Аҳмет Далгич раҳбарлигидаги ширкат, унинг сўзларига кўра, Жиззахдаги “O’rmancha- capers” МЧЖга 95 минг кило ковул учун 138 минг доллар ўтказиб берган.\nОзодлик турк ширкати даъволари борасида Ўзбекистон Бош прокуратурасидан изоҳ ололмади.\nТуркия ватандоши Аҳмет Далгич 6 август куни Озодликка йўллаган видеосида Ўзбекистон президенти Шавкат Мирзиёевга мурожаат қилиб, ёрдам сўраган:\n“Мен бир йил аввал Жиззах вилояти Фориш туманидаги “O’rmancha- capers” МЧЖга ковул олиш учун 138 минг доллар пул ўтказиб бердим. Бир йилдан бери на пулимни қайтариб беришади ва на ковулни оламан. Сиздан ёрдам сўрайман”.\nАҳмет Далгич ковул олди-бердисига оид икки томон ўртасида тузилган шартнома ва тўлов амалга оширилганига оид ҳужжатлар нусхаларини ҳам Озодликка тақдим қилди.\nҲужжатларга кўра, Аҳмет Далгич ширкати Жиззах вилояти Фориш туманидаги “O’rmancha- capers” МЧЖдан 95 минг килограм ковул сотиб олиш учун ушбу ташкилот ҳисоб рақамига 2020 йилнинг 7 август куни 138 минг доллар пул ўтказиб берган.\nТўловга оид ҳужжат\nШартномада “O’rmancha- capers” турк ширкатига 2020 йилнинг 31 декабригача 95 минг кило ковулни етказиб бериши лозим бўлган.\nАҳмет Далгичнинг Озодликка айтишича, унинг ширкатига белгиланган муддатда ковул етказиб берилмагач, у Ўзбекистонга келиб, судга мурожаат қилган:\n“30 январь куни Жиззахга бориб, судга, Ички ишлар бўлими ва прокуратурага шикоят аризаси ташладим. 40 кун давомида Тошкент билан Фориш ўртасида бир неча марта бориб-келдим. Бирор натижага эриша олмагач, асабийлашиб, соғлиғимни йўқотдим. Кейин Туркияга қайтиб келиб даволандим”.\nДалгичга кўра, у адвокат ёллаб, саккиз ой давомида Ўзбекистон Ташқи ишлар вазирлиги, Ички Ишлар вазирлиги, Инвестициялар ва ташқи савдо вазирлиги, Бош прокуратурага бир неча бор расман мурожаат қилган. Бироқ ҳеч қандай натижага эришмаган.\nЖорий йилнинг 2 февраль куни Тошкентдаги Туркия элчихонаси “Dalgic Hayvancilik” ширкати дуч келган вазият борасида Ўзбекистон Ташқи ишлар вазирлигига нота йўллаб, муаммони ҳал қилишда ёрдам сўраган.\n“O’rmancha- capers” МЧЖнинг Озодлик боғланган мулозими “Dalgic Hayvancilik” ширкати даъволарини инкор қилмади. Бироқ тафсилотларини очиқлашни истамади.\n“Буни ҳуқуқ-тартибот идоралари ҳал қилсин. Сизга ҳеч нарса дея олмайман”,- деди мулозим.\n“O’rmancha- capers”га яқин манбанинг айтишича, бир ой аввал ушбу компаниянинг икки раҳбари ўзбекистонлик бир тадбиркордан 50 минг доллар олиб, маҳсулот етказиб бермагани учун судланган.\n“Уларни “Фирибгарлик” моддаси бўйича айбдор деб топиб, ҳар бирига олти йиллик қамоқ жазоси берди. Улар фақат туркларни алдамаган, ўзимизникиларни ҳам чув туширган. Лекин бу суд ишида турклар масаласи кўрилмади. Унда фақат жиззахлик тадбиркорнинг аризаси бўйича иш кўрилди”,- деди “O’rmancha- capers”га яқин манба.\n“O’rmancha- capers” раҳбарлари\nАҳмет Далгич яқинда у ўз ширкати номидан Тошкентга вакил жўнатгани, бироқ вакилига у ерда таҳдид қилинганини иддао қилди.\n“Мен соғлиғим ёмонлашгач, Ўзбекистонга бошқа бора олмадим. Ўз вакилимни жўнатдим. У судга, ички ишларга борди. Бироқ бизнинг ишимизни ҳеч ким текширмаяпти. Менинг Ўзбекистонга жўнатган вакилимга “O’rmancha- capers” раҳбарлари ўлим билан таҳдид қилишган”, - дея иддао қилади Аҳмет Далгич. У бу иддаосини президент Мирзиёевга йўллаган мурожаатида ҳам такрорлаган.\nОзодлик “Dalgic Hayvancilik” ширкати томонидан Ўзбекистонга жўнатилган вакили Али Акча (Ali Akça) билан 6 август куни боғланганида у ўлим таҳдиди олгани ҳақида ички ишлар бўлимига мурожаат қилгани ва икки кундан бери кўчага чиқишга қўрқиб ўтирганини айтди.\nОзодлик Фориш туман Ички ишлар бўлимидан Али Акчанинг ўлим таҳдиди олгани борасидаги иддаоси юзасидан бирор маълумот ололмади. ИИБ ходими бу ишдан бехабарлигини айтиш билан чекланди.\nОзодлик 6 август куни Ўзбекистон Бош прокуратураси мулозимига Туркиянинг “Dalgic Hayvancilik” ширкати раҳбарининг даъво ва иддаолари борасида мурожаат қилди. Бироқ мулозим буни ҳеч қандай кўринишда изоҳламади.\nЖиззах – ковул етиштириш бўйича Ўзбекистонда етакчи ҳисобланади. Мамлакат бўйича ковул экспортининг 79 фоизи айнан Жиззахда етиштирилади.\nРасмий маълумотга кўра, “O’rmancha- capers” компанияси ўтган йилнинг январь-август ойларида Италия, Испания ва Россияга жами 2,3 тонна ковул экспорт қилган.\n“O’rmancha- capers” компаниясининг ковул қадоқлайдиган цехи\nЎзбекистонда хорижлик тадбиркорларнинг фирибгарлик йўли билан алданиш ҳолатлари ҳақида Озодлик аввал ҳам бир неча бора ёзган.\nЖумладан, ўтган ой Тошкентда ҳужумга учраган афғонистонлик тадбиркор Абдул Жалил Аскандари ва унинг адвокати Нодир Болтаев воқеаси ҳақида ёзилганди.\nБошқа бир афғонистонлик инвестор Абдул Раззоқ (Mr.Abdul Razeк) муаммоси ўтган йили Озодлик орқали ёритилгач унинг “тухум ортилган фуралари “Ҳайратон” кўпригидан ўтиб, манзилга етганини” билдирган.\n5 август куни Kun.uz нашри ўзбек тадбиркоридан алданган уч хорижлик инвестор воқеасини ёритган эди.\nУшбу видеода Буюк Британия, Хитой ва Эрондан келган инвесторлар Ўзбекистонда ҳуқуқлари поймол бўлаётганини айтиб, рейдерликка уриниш, мулкни мажбурий эгаллаб олиш ва пулни қайтармаслик ҳолатларидан шикоят қилишган.


Қасддан баданга енгил шикаст етказганлик учун қандай жазо чоралари белгиланган? – KATTAQO'RG'ON TONGI\nМаълумки, Жиноят кодексининг 109-моддаси 1-қисмига биноан, соғлиқнинг қисқа муддатга ёмонлашувига ёки меҳнат қобилиятининг унча узоқ бўлмаган муддатга йўқолишига олиб келмаган қасддан баданга енгил шикаст етказганлик учун агар ўша ҳаракатлар маъмурий жазо қўлланилганидан кейин содир этилган бўлса, жиноий жавобгарлик белгиланган. Яъни мазкур жиноят базавий ҳисоблаш миқдорининг беш бараваридан йигирма беш бараваригача (айни пайтда 1.350.000 сўмдан 6.750.000 сўмгача) жарима солишга ёки икки юз қирқ соатгача мажбурий жамоат ишлари ёхуд бир йилгача ахлоқ тузатиш ишлари билан жазоланишга сабаб бўлади.\nАввало шуни таъкидлаш лозимки, қасддан баданга шикаст етказиш деганда, инсон органлари ёки организми тўқималари анатомик тўкислиги ёки улар физиологик функциясининг ташқи таъсир оқибатида бузилиши тушунилмоғи керак. Бу ҳаракатнинг хусусияти ва оғирлик даражасини аниқлаш, одатда, тиббиёт органлари ваколатига тааллуқли бўлиб, Ўзбекистон Республикаси Соғлиқни сақлаш вазирининг тегишли буйруғи билан тасдиқланган. Баданга етказилган шикастнинг оғирлигини суд-тиббий йўсинда белгилаш орқали амалга оширилади. Шу боис баданга шикаст етказилган ҳар бир ҳолатда Жиноят процессуал кодексининг 173-моддаси 1-қисми 1-банди талабига мувофиқ, суд-тиббиёт экспертизаси тайинланиши ва ўтказилиши шарт. Экспертиза хулосаси эса суд томонидан қайд этилган қоидалар ва ишнинг бошқа материаллари асосида баҳоланади.\nСоғлиқнинг қисқа муддатга ёмонлашувига ёки меҳнат қобилиятининг унча узоқ бўлмаган муддатга йўқолишига олиб келмаган шикастларга унча аҳамиятли бўлмаган, олти кундан ортиқ муддатга чўзилмаган тез ўтиб кетадиган шикастлар тааллуқли. Бундай шикастларга яралар, доғлар, қон оқишлар ва ҳоказолар киради. Ушбу модда бўйича жавобгарликнинг муқаррарлиги шарти Маъмурий жавобгарлик тўғрисидаги кодекснинг 52-моддаси 2-қисми билан маъмурий жазо қўлланилганидан кейин бир йил давомида баданга иккинчи маротаба енгил шикаст етказишдан иборатдир. Объектив томондан шарҳланаётган жиноят фаол ҳаракатлар билан изоҳланади. Бундай жиноятларнинг аксарият учрайдигани жисмоний калтакланиш ва зарбалардир. Инсон баданига қўл, оёқ ёки бирор-бир буюм билан бир маротаба таъсир этиш орқали етказилган жисмоний зарар зарба дея баҳоланади. Жабрланувчининг баданига бир вақтнинг ўзида кўплаб зарба берилиши эса дўппослаш саналади.\nАгар айбдорнинг ҳаракатлари жабрланувчининг баданига соғлиғининг қисқа вақт, яъни олти кундан ортиқ, аммо йигирма бир кундан кўп бўлмаган муддатга ёмонлашувига ёки умумий меҳнат қобилиятининг унча узоқ бўлмаган муддатга йўқотилишига сабаб бўлса, Жиноят кодексининг 109-моддаси 2-қисмида назарда тутилган жавобгарликни келтириб чиқаради. Модда санкциясига мувофиқ, айни ҳаракат базавий ҳисоблаш миқдорининг йигирма беш бараваридан эллик бараваригача миқдорда (6.750.000 сўмдан 13.500.000 сўмгача) жарима солишга, икки йилгача ахлоқ тузатиш ишлари ёки бир йилгача озодликдан маҳрум қилиш билан жазоланишга сабаб бўлади.\nМеҳнат қобилиятини унча узоқ бўлмаган муддатга йўқотиш эса умумий меҳнат қобилиятининг ўн фоизидан кўпини йўқотмасликдир.\nЎзбекистон Республикаси Олий суди Пленумининг 2007 йил 27 июндаги “Баданга қасддан шикаст етказишга оид ишлар бўйича суд амалиёти тўғрисида”ги қарори 24-бандида, баданга қасддан, соғлиқнинг қисқа муддатга ёмонлашувига ёки меҳнат қобилиятининг унча узоқ бўлмаган муддатга йўқолишига сабаб бўлмаган даражада енгил шикаст етказганлик учун маъмурий жавобгарлик белгилангани, баданга қасддан бундай шикаст етказганлик учун жиноий жавобгарлик, фақат у шундай қилмиш учун шахсга нисбатан маъмурий жазо маъмурий жазо қўллаш тўғрисидаги қарор кучга кирган кундан бошлаб бир йил ичида такроран содир этилган (Жиноят кодекси 109-моддасининг биринчи қисми) ёки соғлиқнинг қисқа вақт давомида ёмонлашувига сабаб бўлган (Жиноят кодекси 109-моддасининг иккинчи қисми) ҳолдагина келиб чиқиши ҳақида тушунтириш берилган.\nАгар фикримизни рақамлар мисолида давом эттирадиган бўлсак, жорий йилнинг 8 ойи давомида жиноят ишлари бўйича Каттақўрғон шаҳар суди томонидан қасддан баданга енгил шикаст етказишда айбланган 7 нафар шахсга нисбатан 7 та жиноят ишлари кўриб чиқилди. Шундан 1 нафарига нисбатан айблов ҳукми чиқарилган. Ёхуд 6 нафар шахсга тааллуқли 6 та жиноят иши эса тарафлар ярашганлиги муносабати билан айблилик масаласи ҳал қилинмай тугатилган.\nХулоса ўрнида айтганда, айрим ҳамюртларимиз жиноятнинг номига қараб унга муносабат билдиришади. Хусусан, қасддан баданга енгил шикаст етказишни анчайин енгил жиноят сифатида қабул қилишади ва ҳамиша ҳам бу ғайриқонуний ҳаракатдан ўзларини тияверишмайди. Шу боис бундай қилмиш кундалик ҳаётимизда тез-тез учраб туради. Ваҳоланки, жамиятда жиноятнинг катта-кичиги бўлмайди.


Қалампир қанча даромад келтиради? - zarnews.uz\n– Тасарруфимизда 21 гектар ер майдони бор, – дейди тумандаги "Облоқул Мардиқобилов" фермер хўжалиги бошлиғи О.Мардиқобилов. – Кўп йиллардан буён ғалла, сабзавот етиштирардик, бу йил биринчи маротаба 1 гектар майдонда аччиқ қалампир экдик. Бунинг учун 70 минг туп кўчат ўтқазилди. Ундан олдин харажат ва даромадни ҳисоблаб чиқдик. Қалампирнинг ҳосилдорлиги 1 гектарига 12 тоннани ташкил қилади, биздаги шартномага кўра, уч хил навдаги маҳсулотнинг тоннасига 2-3 миллион сўмдан ҳақ тўланади. Шунда ўрта ҳисобда ҳам 1 гектардан 30 миллион сўм атрофида даромад олишимиз мумкин.\nТаққослаш учун – пахтага нисбатан гектаридан (1 гектарига 8 миллион 125 минг сўм) 4 баробар, ғаллага нисбатан (1 гектарига 4 миллион 125 минг сўм) 8 баробар кўпроқ даромад олиш мумкин экан. Қолаверса, бу билан фермерлар ҳисобида ҳам валюта айланиши яхшиланади.\nАччиқ қалампирнинг яна бир яхши томони бор. Агар 0,5 гектарга бир нафардан ишчи банд бўлганда ҳам биргина қалампир экини туфайли туманда 2 мингта доимий иш ўрни яратилади. Уларга 6 ойга ўртача 700-750 минг сўмдан иш ҳақи бериш мумкин.\nТеглар: Аччиқ қалампир Экспорт\n7 ойда Самарқандда экспорт ҳажми 16 фоизга камайди, импорт-чи?\nСамарқанднинг сархил узумлари Америка, Хитой, Туркия, Россия каби давлатларга экспорт қилиняпти


ЎзХДП Марказий Кенгаши ва Олий Мажлис Қонунчилик палатасидаги партия фракцияси «Мустақиллик йилларида амалга оширилаётган ислоҳотлар, демократлаштириш жараёнлари натижаларини аҳоли орасида кенг тарғиб қилишда Ўзбекистон ХДП ташкилотлари ва депутатлари иштирокини таъминлаш» мавзусида семинар ўтказди.\nУнда Ўзбекистон Республикаси Президентининг «Ўзбекистон Республикаси давлат мустақиллигининг йигирма уч йиллик байрамига тайёргарлик кўриш ва уни ўтказиш тўғрисида»ги Қарорида белгиланган масалаларга алоҳида эътибор қаратилди.\n«Ягонасан, муқаддас Ватаним, севги ва садоқатим сенга бахшида, гўзал Ўзбекистоним!» шиори остида бўлиб ўтган тадбирда ЎзХДП Марказий Кенгаши масъуллари, партиянинг парламентдаги фракцияси аъзолари, Тошкент шаҳар ва вилоят кенгашлари ходимлари, туман, шаҳар партия ташкилотлари раислари, тарғиботчи гуруҳлар аъзолари ва экспертлар, олим ва мутахассислар иштирок этди.\nСеминарда ЎзХДП Марказий Кенгаши раиси Ҳотамжон Кетмонов сўзга чиқиб, мустақиллик байрамига муносиб тайёргарлик кўриш, уни ўтказиш, бу жараёнда партия ташкилотлари ва депутатларнинг фаол иштирокини таъминлаш масалаларига эътибор қаратди.\n— Партиямиз мамлакатимизнинг мустaқил тaрaққиёт йўлида эришган тарихий ютуқларини юксак қадрлайди, — деди партия етакчиси. — Дaвлaт вa жaмият қурилиши, иқтисoдиёт, ижтимoий ҳaёт вa мaънaвият, суд-ҳуқуқ тизими, тaшқи сиёсaт вa xaвфсизликни тaъминлaш масалаларида босқичма-босқич тарзда изчил амалга оширилаётган ислоҳотлар халқимиз фаровонлигининг кафолатини, юртимизнинг жaҳoн ҳaмжaмиятидaги ўрни ва мавқеини мустаҳкамлашга хизмат қилмоқда.\nМамлакатимиз ҳаётининг бирор-бир жабҳаси йўқки, унда мустақиллик шукуҳи сезилмаса, жамиятимизнинг бирор-бир аъзоси йўқки, унинг ҳаёти, орзу-умидларида мустақиллик акс этмаган бўлса. Мустақиллик бугунги тинч, осуда ҳаётимиз, халқаро майдондаги нуфуз ва эътиборимизнинг бош мезонига айланди. Бу бизга чексиз ғурур ва ифтихор бағишлайди.\nМустақиллик байрамини муносиб нишонлашимиз, мамлакатимизда амалга оширилаётган ислоҳотлар мазмун-моҳияти ва аҳамиятини аҳолига етказишда партиямиз ташкилотлари ва депутатлик бирлашмалари фаол иштирок этиши лозим. Шу муносабат билан партиямиз Марказий Кенгаши Ижроқўми Ҳайъатининг тегишли қарори қабул қилинди, чора-тадбирлар режаси ишлаб чиқилди.\nУнга мувофиқ, партия ташкилотларимиз ҳамда депутатлик бирлашмалари республикамизнинг барча ҳудудларида етакчи олим ва мутахассислар, ёзувчи, шоир ҳамда санъаткорлар иштирокида турли семинарлар, давра суҳбатлари, учрашув ва анжуманлар ўтказади.\nҲар бир тадбир очиқ ва самимий руҳда, расмий қоида ва маърузалардан холи бўлиши, унда кўпроқ одамлар билан фикр алмашилиши, мустақиллик йилларида эришган ютуқларимизни аниқ мисоллар билан аҳолига тушунтириш керак.\n— Партиямиз томонидан ташкил этиладиган тадбирларни аниқ факт ва рақамлар таҳлили асосида ўтказишнинг аҳамияти катта, — деди семинарда ЎзХДП Марказий Кенгаши раисининг ўринбосари Шарбат Абдуллаева. — Тадбирларимизнинг самараси кўп жиҳатдан шунга боғлиқ. Истиқлол йилларида инсон ҳуқуқларини рўёбга чиқариш, турмуш шароитини яхшилаш, моддий ва ижтимоий фаровонлигини ошириш учун туб ислоҳотлар амалга оширилди. Соҳалардаги факт ва рақамлар таҳлил этилганда бу яққол кўзга ташланади. Эришилган натижаларни сарҳисоб қилсак, жуда мураккаб, ўта қалтис муаммоларни ҳал этиш учун ўз вақтида муҳим ишлар қилинганига амин бўламиз.\nҲамон давом этаётган молиявий-иқтисодий инқироз шароитида мамлакатимиз ишлаб чиқариш салоҳияти йилдан-йилга ошиб бораётгани, жумладан, 2013 йилда ялпи ички маҳсулот 8 фоизга, саноат маҳсулотлари ишлаб чиқариш 8,8 фоизга, қишлоқ хўжалиги — 6,8 фоизга ўсгани тараққиётимизнинг барқарор эканидан далолат беради.\nЎзХДП учун аҳамиятли жиҳати мамлакатимизда ижтимоий соҳани ривожлантиришга алоҳида эътибор қаратилаяпти. 2013 йилда давлат бюджети харажатларининг 59,3 фоизи ижтимоий соҳага йўналтирилди.\nМустақиллик йилларида юртимизда соғлиқни сақлаш соҳасини ислоҳ этишга қаратилган чора-тадбирлар натижасида аҳоли сиҳат-саломатлиги яхшиланди. Бугунги кунда қишлоқ жойларда истиқомат қилаётган 14 миллиондан ортиқ аҳоли малакали тиббий ёрдамдан фойдаланиш имконига эга.\nСеминарда ёш авлодни ҳар томонлама етук қилиб тарбиялашга қаратилган таълим соҳасидаги ислоҳотлар аҳамиятини очиб бериш масалалари ҳам эътиборда бўлди. Биргина 2013 йилда 28 та янги касб-ҳунар коллежи қурилди, 381 та умумтаълим мактаби, олий ўқув юртлари тизимидаги 45 та объект, 131 та касб-ҳунар коллежи ва лицейлар реконструкция қилинди ёки капитал таъмирланди. Шунингдек, 55 та болалар мусиқа ва санъат мактаби, 112 та болалар спорти объектлари ва кўплаб сузиш ҳавзалари фойдаланишга топширилди. Булар — шунчаки рақамлар эмас. Бу ишларнинг ортида фарзандларимизнинг жаҳон андозасига мос даражада илм олиши, қизиқиш ва қобилиятини рўёбга чиқаришга шароит яратишдек эзгу мақсад турибди.\nТадбирда, шунингдек, Олий Мажлис Қонунчилик палатасидаги ЎзХДП фракцияси раҳбари Улуғбек Вафоев, фракция аъзолари Ҳафиза Каримова, Зиёвуддин Мансуров, Тошкент вилоят партия кенгаши ходими Зулфия Зокирова ва бошқалар ўз фикр-мулоҳазаларини билдиришди.\nБилдирилган таклифлар асосида партия ташкилотлари ва депутатлик бирлашмалари аҳоли ўртасида олиб борадиган тарғибот ишларини янада жонлантиришга қаратилган тавсиялар ишлаб чиқилди.


“UzAuto Motors” Lacetti ишлаб чиқариш ҳажмини 12,5 фоизга оширди - EFFECT.UZ\n. 22:13 | 03.10.2021\n“UzAuto Motors” Chevrolet Lacetti автомобили ишлаб чиқарилишини 12,5 фоизга оширди. Бу ҳақида компания матбуот хизмати хабар бермоқда.\nЖорий йилнинг сентабр ойида компания Chevrolet Lacetti автомобилини ишлаб чиқариш линияларида оптимизация ишларини олиб борди. Амалга оширилган ишлар натижасида Chevrolet Lacetti автомобилининг ишлаб чиқарилиш ҳажми кунига ўртача 280тадан 320тага етди.\nИшлаб чиқаришнинг кўпайиши юзага келаётган навбатларни қисқартиради ва мижозларга ушбу оммабоп автомобилни қисқа муддатларда етказиб беришни таъминлайди.\nTeglar:Chevrolet Lacetti, UzAuto Motors\n«Қаттиқ ишлаш ва қиймат яратиш – бош вазифамиз» – “UzAuto Motors” бош директори


АҚШ ва Россия Европада оддий қуроллар тўғрисидаги битимни тиклаш борасида ҳамкорлик қилишга иштиёқ билдиришган.\n28 июн 2022, Тошкент вақти: 14:10\nБу ҳақда ушбу битим иштирокчиларининг Венада ўтган фавқулодда йиғинида баён қилинди. Май ойида Россия ушбу битимни НАТОга аъзо барча давлатлар ратификация қилмас экан битим шартларига амал қилмаслигини билдирган эди. Ўз навбатида НАТОга аъзо давлатлар Россия ўз қўшинларини Грузия ва Молдовадан олиб чиққан тақдирдагина оддий қурол-яроғлар тўғрисидаги битимни ратификация қилишларини айтишган. Венадаги учрашув Россия таклифи билан ўтказилмоқда. Учрашувдан аввал ўтказилган матбуот анжуманида Россия делегацияси раҳбари Анатолий Антонов Москва оддий қуроллар тўғрисидаги битимга мораторий эълон қилмагани ва ундан чиқиш тўғрисида гапирмаётганини маълум қилди. Анатолий Антоновга кўра, Москва “Европадаги оддий қуролли кучлар тўғрисида”ги битимни қайта кўриб чиқишни истамоқда. ”Келинглар, биргаликда мазкур вазиятда қандай яшашимиз ва Европада оддий қуролли кучлар устидан самарали назорат бўлиши тўғрисида ўйлаб кўрайлик” - деди Россия делегацияси раҳбари. Европада оддий қурол-яроғлар тўғрисидаги битим 1990 йилда имзоланган эди.


Афғонистон аҳолиси очлик хавфи остида. Ўзбекистон инсонпарварлик ёрдами жўнатди (фото)\nАфғонистон аҳолиси очлик хавфи остида. Ўзбекистон...\n05.06.2018 22:11 0 14682\n2017 йил сўнгги ойлари ва 2018 йил бошларида Афғонистон ҳудудининг учдан икки қисмида қурғоқчилик кузатилди. Оқибатда қишлоқ хўжалигини суғоришда муаммолар юзага келиб, буғдой етиштириш кескин камайиб кетди. Маълумотларга кўра, ушбу табиий офат натижасида Афғонистоннинг 2.3 миллион аҳолиси очликда қолиши эҳтимоли бор, деб хабар бермоқда «ЎзА».\nЖорий йилнинг 28 май санасида Афғонистон Ислом Республикаси Президенти дунё ҳамжамиятини юзланиб мамлакатга инсонпарварлик ёрдамини беришга чақирган эди. Президент Ашраф Ғани Афғонистоннинг 34 вилоятидан 16 таси тамомила қурғоқчиликдан азият чекаётганини маълум қилган. Мамлакатнинг кўпгина сув омборлари қуриб қолган. Бу эса аҳолини озиқ-овқат билан таъминлашда қийинчиликларни келтириб чиқармоқда.\nАфғонистон давлати ўз аҳолисига моддий ёрдам кўрсатаётган бўлса-да, одамларнинг асосий қисми очарчиликда қолиши мумкин. Табиий офат асосан мамлакатнинг шимолий қисмида кузатилмоқда.\nЎзбекистон қўшни давлат ҳукуматининг дунё ҳамжамиятини мамлакатга инсонпарварлик ёрдамини кўрсатиш борасидаги чақириғига биринчилардан бўлиб жавоб йўллади, қардош давлат аҳолисига ёрдам қўлини чўзди.\n2018 йилнинг январь ойида Ўзбекистон Республикаси Президенти номидан 25 автобус, 3 трактор ва тиркама техника ҳадя қилинган эди. Шунингдек, мамлакатимиз кўмаги билан Афғонистонда кўприклар, юқори вольтли электр линиялари, оптик толали кабель линиялари, сув таъминоти тармоғи барпо этилган.\nЖорий йилнинг 5 июнь куни Афғонистонга Ўзбекистоннинг яна бир инсонпарварлик кўмаги йўлланди.\nЎзбекистон Республикаси Президенти қарори билан қўшни Афғон Ислом Республикасига 3 минг тонна ун (50 та темир йўл вагонлари 1 млрд. 700 млн. сўм – 2 млн. АҚШ доллари миқдорида) ёрдам сифатида юборилди.\nАфғонистоннинг қурғоқчиликдан азият чеккан аҳолиси учун ажратилган ун-дон маҳсулотлари Ўзбекистон темир йўлларининг «Шўрчи» бекати орқали Ҳайратонга етказилди.\nҲайратон шаҳрида Ўзбекистон Республикаси Президентининг Афғонистон бўйича вакили Исматилла Эргашев, Ўзбекистоннинг Афғонистондаги (Мозори Шариф) консуллик идораси консули Миродил Абдураззоқов, Афғонистоннинг Ўзбекистондаги (Тошкент) Фавқулотда ва мухтор элчиси Саййид Шаҳобиддин Темурий ва икки ҳукумат аъзолари иштирокида учрашув ўтказилди.\nЎзбекистон Афғонистон инсонпарварлик ёрдами\nСиёсат 05/06, 11:40\nЎзбекистон Афғонистонга 3100 тонна ун-дон маҳсулотларини ёрдам сифатида жўнатмоқда\nСиёсат 25/03, 10:53\nАфғонистон билан божхона бўйича муҳим битим кучга кирди\nСиёсат 25/03, 10:59\nШавкат Мирзиёев Европа Иттифоқи делегацияси билан учрашади


Трамп: «Россия билан тил топишсам яхшими ёки ёмон? Ўйлашимча, яхши» » Ўзбекистон янгиликлари – Zamin.uz\n, 16 2021, 04:55\n04 сен, 23:55 2 777 Дунё\nАҚШ президенти Дональд Трамп бошқа давлатлар, жумладан, Россия билан тил топишишни тўғри йўл деб ҳисоблашини билдирди. Бу ҳақда у Пенсильваниядаги чиқишлар вақтида маълум қилган, деб ёзади The New York Times.\n«Улар доим ‘Трамп ўзида эмас, у жуда ҳам радикал, бизни урушга олиб боради’ дейишади. Мен сизларни урушдан узоқроқ тутдим. Шимолий Кореяда нима бўлди? Ким Чен Ин билан келишиб олдим. Улар бунинг жуда ёмонлигини айтди. Ахир бу яхши-ку. Россия билан тил топишсам, бу яхшими ёки ёмон? Ўйлашимча, бу яхши», — дейди Трамп.\nТрамп доимо Россия ҳақида гапирадиган АҚШ Демократлар партияси вакилларини танқид қилган. «Бу маняклар доим Россия ҳақида гапиради. Ҳеч қачон Хитой ҳақида оғиз очмайди. Фақат Россия. Эшитишимча, улар яна бошлабди… Ҳақиқий маняклар», — дейди Америка президенти.\nТрампнинг қўшимча қилишича, у телевизордаги янгиликларда «Россия» сўзини эшитиши билан ўчириб ташлайди.\n3 сентябрь куни АҚШ Ички хавфсизлик вазирлиги Россия АҚШда ўтказиладиган президентлик сайловларида америкаликларнинг почта орқали овоз беришга бўлган ишончини йўққа чиқаришга уринишини маълум қилганди.\nТрамп G20 саммитида Путин ва Си Цзиньпин билан учрашишини тасдиқлади 20 июн, 17:33\nТрамп Путин билан “телефон орқали жуда яхши суҳбат” қурганини айтди 04 мая, 20:50\nТрамп Клинтонни Россия билан «тил бириктириш»да айблади 25 фев, 20:33\nТрамп Россия ва АҚШ ўртасидаги муносабатлар яхшиланишини кутаётганини айтди 12 янв, 21:07\nТрамп Россия билан алоқаларни яхшиламоқчи 19 апр, 13:03\nТрамп Путиннинг ёрдамига умид билдирмоқда 12 ноя, 10:27\nU-23 Осиё чемпионатига саралаш Ўзбекистонда ўтиши мумкин 15 окт, 21:01 314


Коронавируснинг дастлабки варианти тўғрисидаги маълумот ўчириб ташланган - Bloomberg\nУшбу маълумот АҚШ соғлиқни сақлаш миллий университетига 2020 йилда Хитой ҳукумати томонидан берилганди.\n2019 йилда Хитойнинг Уҳан шаҳрида тарқала бошлаган коронавируснинг дастлабки варианти генетик коди тўғрисидаги маълумот Америка маълумотлар базасидан олиб ташланган. Бу ҳақда Bloomberg ўз манбаларига таяниб хабар берди.\nАммо орадан уч ой ўтгач, хитойлик тадқиқотчилар бу маълумотларни қайтариб сўраб олган. Бу генетик кетма-кетлик тўғрисидаги маълумот янгилангани билан изоҳланган. Натижада SARS-CoV-2 тўғрисидаги дастлабки маълумотлар Америка базаларидан олиб ташланган.\nBloomberg манбаларининг сўзларига кўра, Хитойнинг сўровига асосан маълумотларнинг ўчириб ташланиши коронавируснинг келиб чиқиши тўғрисидаги муҳокамалар фонида хавотир уйғотади.\nАмерика ҳукумати коронавирус сунъий равишда яратилгани тўғрисидаги тахминни ўтган йили илгари сурганди.\nФевралда ЖССТ халқаро экспертлари гуруҳи Уҳан шаҳрига борган ва коронавируснинг турли шакллари ўрганиладиган лабораторияда бўлганди. Баҳорда ЖССТ SARS-CoV-2 сунъий равишда яратилгани эҳтимолини рад этди.


Электр тармоқлари раҳбари ва бош муҳандиси ашёвий далиллар билан ушланди\nЭлектр тармоқлари раҳбари ва бош муҳандиси...\n01.02.2019 18:22 0 14\nДепартаментнинг Фарғона вилоят бошқармаси ва ДХХ вилоят бошқармаси ходимлари томонидан тезкор тадбир ўтказилди, деб хабар бермоқда Бош прокуратура матбуот хизмати.\nТезкор тадбирда «Фарғона электр тармоқлари» АЖ раҳбари У.К. ва бош муҳандиси И.О.лар «А» хусусий корхонасига тегишли автомашиналарга газ қуйиш шаҳобчаси ҳужжатларини расмийлаштириб бериш эвазига 5500 АҚШ доллари талаб қилиб, шундан 4000 АҚШ долларини хусусий корхона бош муҳандиси М.дан олган вақтда ашёвий далиллар билан ушланган.\nМазкур ҳолат юзасидан У.К. ва И.О.ларга нисбатан Ўзбекистон Республикаси Жиноят кодексининг 210-моддаси 2-қисми «в, г» бандлари билан жиноят иши қўзғатилиб, тергов ҳаракатлари ўтказилмоқда.\nпора Фарғона электр тармоқлари


17.01.2018 11:42 0 734\nТошкент вилоятининг Чиноз туманида 14 январь куни соат 10:20 да уч нафар номаълум шахс «Чиноз деҳқон бозори» рўпарасида «Жентра» русумли автоуловнинг ҳимоя пультини очиб, юкхонадан 13 400 000 сўмни ўмарган.\nТезкор чора-тадбирлар натижасида мазкур жиноятни содир этган шахслар ушланди. Улар Фарғонада яшовчи, 1982 йилда туғилган М.Ш., Наманган вилоятида яшовчи, 1984 йилда туғилган М.О. ҳамда Бувайда туманида яшовчи, 1972 йилда туғилган Ш.Р. бўлиб, уларнинг вақтинча ишсиз эканликлари аниқланди.\nТошкент вилояти машина


Вирусга чалинган кишида қайси белгилар кузатилганда аҳволи ёмонлашган деб баҳоланади? - Hidoyat.uz\nАсосий саҳифа Жамият Саломатлик Вирусга чалинган кишида қайси белгилар кузатилганда аҳволи ёмонлашган деб баҳоланади?\nУшбу саволга Коронавирусга қарши кураш штаби аъзоси Барно ОДИЛОВА жавоб беради:\n– Улар қуйидагилар:\n☝ Нафас тезлиги дақиқасига 30 марта ва ундан кўп бўлса;\n☝ Енгил ҳаракатларда ҳансираш пайдо бўлса;\n☝ Ҳолсизлик кучайса;\n☝ Тана ҳароратининг 3-5 кун давомида кўтарилиб туриши ёки унинг яна қайталаши;\n☝ Йўталнинг пайдо бўлиши ёки кучайишида тезда поликлиника шифокорингизга хабар беринг.\nТовуқ гўштидан гуруч ва зираворлар қўшилган қайлали таом


Трамп президентлик лавозимидаги ўз режаларига ойдинлик киритди\n10:18 / 12.11.2016\nАҚШнинг янги президенти бўлишга ҳозирлик кўраётган Дональд Трамп сайловлардан кейинги илк интервьюсини бергани ҳақида аввал хабар қилинган эди. У биринчи галда, Ҳиллари Клинтон почта можаросини давом эттириш эмас, балки мамлакатнинг соғлиқни сақлаш ва бандликка оид муаммоларини ҳал қилиш, чегара назоратини кучайтириш масалалари билан шуғулланишини билдирди.\nТрамп бу ҳақда, The Wall Street Journal газетасига берган интервьюсида сўз юритган.\n"Бу мен ўйлаб юрган нарса эмас, чунки мен соғлиқни сақлаш, бандлик, чегаралар назорати ҳамда солиқ ислоҳоти масалаларини ҳал қилмоқчиман", - деган Трамп.\nАввалроқ, Трамп Клинтон давлат котиби бўлган вақтларда шахсий электрон манзилидан фойдаланганига оид можаро юзасидан махсус прокурорни тайинлашига ваъда берган эди.\nТрампнинг айтишича, у амалдаги давлат раҳбари Барак Обаманинг арзон тиббий суғурта борасидаги ислоҳотларининг айрим бандларини сақлаб қолиши мумкин. Унинг айтишича, умуман олганда, Obamacare ташаббусидан амалда фойдаланиб бўлмайди, чунки у шунчалик қимматга айланадики, "сиз суғурта қилиш имконига эга бўлмайсиз".\nДональд Трамп, шунингдек, Америка халқини бирлаштиришни ва "барча бир-бирини яхши кўрадиган" мамлакатни қуриш истагини билдирган. У имкон қадар ижобий бўлишга ваъда берар экан, мамлакат муаммолари, жумладан, гиёҳвандлик ва ноқонуний муҳожирликка қарши кураш каби масалаларни ҳал этиш борасида жиддий ниятда эканини таъкидлаган.\nСиёсатчининг фикрича, ички тангликни йўқотишнинг энг яхши усули бу иш ўринларини барпо этишдир. Трамп умуммиллий инфратузилмалар лойиҳалари ҳамда аввал ўйлаб қўйилган халқаро савдо келишувларини имзолаш билан бунга эришиш мумкинлигини айтган. У шунингдек, арзон иш кучи қидириб, хорижий мамлакатларда завод-фабрикаларини қурувчи компаниялардан қўшимча тўловлар ундирилиши мумкинлигини рад этмаган. Бундан ташқари, банклар кредитларни эркинроқ беришлари учун уларни назорат қилиш юмшатилади.\nАҚШнинг янги президенти лавозимига киришгач, Сурияда, ушбу мамлакат етакчиси Башар Асадни ҳокимиятдан четлатиш эмас, балки ИШИДга қарши курашиш ниятида эканини айтган. Нашрнинг ёзишича, Трамп АҚШнинг Сурияда юритажак режаларини батафсил айтмаган бўлса-да, Барак Обама маъмуриятининг ҳақиқий мухолифатни қўллаб-қувватлашга қаратилган сиёсатини давом эттирмаслигини уқдирган. "Менинг Сурияга нисбатан қарашим, кўпчиликнинг қарашидан фарқ қилади", - деган миллиардер.\nШу билан бирга, Дональд Трамп, Суриядаги можаро, унда кўпгина манфаатдор томонларнинг иштирок этаётгани билан мураккаблигини қайд этган. "Биз Сурия исёнчиларини қўллаб-қувватлаяпмиз, аммо уларнинг аслида кимлигини билмаймиз", - деган Трамп. "Биз Сурия билан жанг қилмоқдамиз, Сурия ИШИД билан урушмоқда, биз яна ИШИДдан ҳам халос бўлиш ниятидамиз, - дея қўшимча қилган Трамп. - Россия эндиликда Суриянинг мутлақ иттифоқчиси. Бундан ташқари, бизлар туфайли анча қудратли бўлиб олган Эрон ҳам Сурия тарафдори".\nТрампнинг фикрича, агар Қўшма Штатлар Асад армиясига ҳужум қилса, "АҚШ бир вақтнинг ўзида ҳам Россия ва Сурия билан жанг қилишга бел боғлаган бўлади".\nДональд Трамп Россия АҚШ ИШИД Эрон


Севара Назархон, Дилноза Кубаева, Шаҳзода, Райҳон Уласенова — юлдузлар фарзандининг санъаткор бўлишини хоҳлайдими?\n15.01.2021 | 19:58\nЎзбек санъатининг машҳур юлдузлари фарзандининг шу йўлдан кетишини хоҳлайдими? Қуйида Севара Назархон, Дилноза Кубаева, Шаҳзода, Райҳон Уласенова ва Раъно Шодиеваларнинг фарзандлари қайси соҳани танлагани билан танишинг.\nКоллаж: «Tez News»\nШаҳзода санъаткор она сифатида фарзандларининг санъат йўлидан кетиши хоҳламайди. Ҳатто унинг таъкидлашича, санаът эркаклар танлайдиган касб эмас. Катта ўғли Солиҳ Плеханов номидаги университетни тамомлаган. Ўқиш билан бирга санъатни ҳам баробар олиб кета олган. Онасининг қаршилигига қарамай, Солиҳ бир нечта қўшиқлар ёзди ва мухлисларининг олқишига эришди. Шаҳзоданинг айтишича, Солиҳ шеърлар ҳам ёзиб туради.\nРаъно Шодиева фарзандларининг санъат соҳасини танлаш истагига қатъий қаршилик қилган. Унинг Диёр, Рахшона ва Амирхон исмли фарзандлари бор. Болалалари бир оз улғайганидан сўнг уларга актёр бўлишини таклиф қилиб кўрган. Аммо болалар бу соҳани танлаш фикридан қайтган эди. Бироқ унинг қизи машҳур «Новда» фильмида роль ижро этиб, ёш актриса сифатида танилган. Рахшона бизнес бошқаруви йўналишида бакалавр дипломига эга. Шу билан бирга, қиличбозлик спорт турида Ўзбекистон чемпиони ҳисобланади.\nХонанда Севара Назархон фарзандларининг қарорини ҳурмат қилади. Аммо ўғли Дениз онасининг йўлини танламади. У ҳозирда мактаб-интернатда таҳсил олади. Хонанданинг таъкидлашича, Дениз ўзининг танловидан мамнун: мактабида ҳеч қандай гаджетлардан фойдаланилмайди, фақат ўқиш ва китоб! Регби спорт тури билан шуғулланади. Дениз ҳафтада бир марта оиласи билан кўришади. Қизи Иман Анвар эса 2016 йилда Янги Гвинеяда туғилган.\nРайҳон Уласенова қизлари актрисаликни танлашини хоҳламайди. Аммо уларнинг танловига қаршилик қилмаслигини айтган. Райҳон ва Ёдгор Улсеновларнинг 3 фарзанди бор — Азизбек, Моҳинур ва Марям. Катта фарзанди Азиз «Илҳом» театрининг маҳорат мактабига борган, бир йил давомида саҳнада роллар ижро этди. Аммо бизнес соҳасига қизиққанлиги сабабли театрни тарк этди. Моҳинур эса мусиқа мактабида скрипка ва фортепиано дарсларини олиб келди. Кичкина қизи Марям ҳам ижод йўлида — у рақс тўгарагининг аъзоси.\nАктриса Дилноза Кубаеванинг 2008 йилда туғилган Муҳаммадамин исмли ўғил фарзанди бор. У ўғлининг санъаткор бўлишини хоҳлайди, аммо Муҳаммадамин қарорига қаршилик қилмаслигини таъкидлаган.\nФилолог Райҳон, тарихчи Улуғбек, юрист Нилуфар — cанъатга «кўчадан кириб келган» юлдузлар\nЮлдуз Усмонова, Муниса Ризаева ва Озода Нурсаидова — ўзбек хонандаларининг Тошкентдаги «бирров» хизмати қанча туради?\n«Ўзбекистон ва Ўрта Осиёдаги энг зўр режиссёр мен бўламан». Аҳад Қаюм ижодий фаолияти ҳақида\n«Бир йил аввал танишиб, ака-ука бўлиб қолганмиз». Хонанда Насафий ҳомийси ким эканини айтди\n«Азиз Раметов лифтда туғилган». Саида Раметова лифт билан боғлиқ хотиралари ҳақида\n«Менга сўтак бола образлари ярашади». Актёр Жавлон Шодмонов фильмлардаги роллари ҳақида\n«Ким у? Рости, танимайман». Режиссёр Зулфиқор Мусоқов Аҳад Қаюм ҳақида\n«Рамазон ойида ҳомиладор эканим маълум бўлди». Актриса Баҳора Арслонова Россияга кетиш фикридан қайтгани ҳақида


Президент «Судлар тўғрисида»ги Қонунни имзоланди 18-09-2021, 18:00 | Zamin.uz\n«Судлар тўғрисида»ги Қонун (ЎРҚ-703-сон, 28.07.2021 й.) Президент томонидан имзоланди. Қонунга кўра, барча судларда ишлар очиқ кўрилади. Ишларни ёпиқ суд мажлисида кўриб чиқишга фақат қонунда белгиланган ҳолларда йўл қўйилади.\nСудьяларга уларнинг ваколатлари муддати тугаганидан кейин улар судьялик лавозимига сайланишга ёки тайинланишга қадар эгаллаб турган аввалги иши (лавозими) берилади, бундай иш (лавозим) мавжуд бўлмаганда эса аввалгисига тенг бошқа иш (лавозим) берилади. “Замин” янгиликларини “Telegram”да кузатиб боринг\nЯнгиликлар » Ўзбекистон » Президент «Судлар тўғрисида»ги Қонунни имзоланди


Биз ростдан кўп гўшт еймизми?\nБугун 20 февраль, 2020 йил, пайшанба\nКечагина гўшт мавзусида баёнот берган Фермерлар кенгаши раиси Актам Ҳайитов бугун интернет юлдузига айланди. Сўз устаси Ҳожибой Тожибоев таъбири билан айтганда «НТВга олсанг ҳам Ҳайитовнинг гапи, ТВни ўчириб қўйсанг ҳам Ҳайитовнинг гапи»... Камига унинг ортидан туғилган сарказмлар, аччиқ гаплар...\nШу ўринда ўз фикр-мулоҳазаларимни қоғозга туширишни маъқул деб топдим.\nХўш, биринчидан биз нега Ҳайитовнинг гапини кулгуга оляпмиз, аччиқ қабул қиляпмиз? Ваҳоланки унинг гапида ҳам қайсидир маънода жон бор.\nБунинг асосий сабабларидан бири сифатида амалдорлар халқнинг умумий ҳолатидан келиб чиқиб гапирмаслигида деб биламан. Аввалроқ, яна бир амалдор интернет замонида радиокарнайлардан фойдаланайлик деб танқидларга дучор бўлганди.\nҲайитовнинг сўзлари жамиятнинг айрим тоифасига мос келиши мумкин. Бизда кунига гўштни мўл истеъмол қиладиган тоифа ҳам бор, аммо улар мутлақ кўпчиликни ташкил этмайди. Яъни амалдорнинг баёноти битта табақага мос келиши мумкин, илло бутун халқ номига эмас.\nИккинчидан, биз йил давомида мунтазам равишда гўшт ейдиганлардан эмасмиз. Бугун нархлар маошларга номутаносиб равишда ошаётган даврда сарҳил, аммо ўта қиммат маҳсулотни сотиб олишга кўпчиликнинг иқтисодий аҳволи дош бермайди.\nУчинчидан, қишлоқларда айримлар чорва молларини асрашдан бутунлай воз кечишмоқда (уч-тўрт жониворни эплашга, албатта, катта харажат — емиш, ем, жой ва албатта бир кишининг вақти кетади). Яйловлар йилдан йилга камайиб бормоқда, қишлоқларнинг аксарида қора молларни хонадондан далага олиб чиқиб боқишга маҳаллий ҳокимликлар чеклови бор, ем, шелуха, кепак каби маҳсулотлар нархи ошиб кетди. Қишлоқларда авваллари гавжум бўлган, бугун бўм-бўш фермалар ва оғилларни кўп учратиш мумкин. Сирасини айтганда, мол асраш, уни боқиш ҳам қийинлашиб қолди.\nТўртинчидан, биз маросимларни севувчи, тўй-ҳашамни кам-кўстсиз ўтказишга ҳаракат қилувчи халқмиз. Иннанкейин, меҳмондўст деган номимиз бор. Табиийки, булар турли ноз-неъматларсиз ўтмайди, уларда эса гўштли таомлар асосий ўрин эгаллайди. Бугун битта ўртача тўйда 200-250 килограмм гўшт сарфланади (балки унда сал камроқ ёки кўпдир). Яъни биз йил давомида мунтазам эмас, айнан қайсидир муддатда кўп гўшт истеъмол қилишимиз ҳам бор гап.\nБешинчидан, ҳамма гап гўштда ҳам эмас, бу ҳақда фикр билдирган амалдорни танқид ҳам қилмаслик керак. Гап аҳолининг харид қобилияти, фаравонлиги ҳақида кетяпти. Гўшт бу фақат бир аҳолининг яхши яшаётганини билдирувчи параметр холос.\nХуллас, фикримни мавзуга оид жумла билан якунламоқчи эдим: гўшт масаласини деб, «гўштимизни емайлик», масалада бир биримизни тўғри тушунмасак, фаровон келажак йўлидаги сафар қийин бўлади.\nКиритилди: 14:18 11.09.2019. Ўқилди: 2111 марта. Фикрлар сони: 0 та.\nЖамшид Кенжаевни ўлдирганлар унинг оиласига қанча пул тўлаши маълум бўлди\nМаҳмуд Муродов ва чехиялик машҳур хонанда фарзанд кутишмоқда (ФОТО)\nКоронавирусни даволаш усулини топганини айтган блогер 3 миллиард доллар талаб қилмоқда\nМирзиёев ва унинг рафиқаси Анқарада қандай кутиб олинди? (ФОТОГАЛЕРЕЯ)\nСамарқандда 23 ёшли келин эри томонидан калтаклаб ўлдирилди (ВИДЕО)\nБу дунёнинг одами эмас эди\nЗоҳиршоҳ Жўраев нима учун 6 йиллик «запрет»да юрганига ойдинлик киритди\nАна холос! Тошкентда янги қурилган уйлардан олмоқчи бўлган эркак 50 000 доллар ва "Ласетти"дан айрилди


Бу йил президент мактабларига қанча ўқувчи қабул қилиниши маълум бўлди - 08.06.2022, Sputnik Ўзбекистон\nБу йил президент мактабларига қанча ўқувчи қабул қилиниши маълум бўлди\nПрезидент таълим муассасаларига 2022-2023 ўқув йили учун 75 мингга яқин квота ажратилди. 08.06.2022, Sputnik Ўзбекистон\nТОШКЕНТ, 8 июн — Sputnik. Президент таълим муассасаларига 2022-2023 ўқув йили учун 75 мингга яқин квота ажратилди. Бу ҳақда Президент таълим муассасалари агентлиги Қабул комиссияси раиси Алишер Уббиев ЎзАга берган интервьюсида маълум қилди.Унинг таъкидлашича, жорий йилдан бошлаб 14 та президент мактабига ўғил-қизлар фақат 5-синфдан бошлаб олинади. Ҳозиргача мазкур мактабларга 4 мингга яқин, Ихтисослаштирилган мактабларга 10 мингдан зиёд ҳужжат қабул қилинган.Алишер Уббиевнинг сўзларига кўра, ҳозир мамлакатда фаолият юритаётган 9 та ижод мактабига фақат 7-синфга ҳужжат қабул қилинади. Янги очилаётган ихтисослаштирилган мактабларда эса бу йил истисно тариқасида 5-11-синфлар ҳам қабул қилинади.“Ҳудудий мансублиги йўқ мактаблар ҳам мавжуд. Масалан, Ижод мактаблари ва Тошкент шаҳрида жойлашган учта таянч мактаби – Абу Али Ибн Сино, Мирзо Улуғбек, Муҳаммад ал-Хоразмий номидаги ихтисослаштирилган мактабларга ҳудудий мансублигидан қатъи назар ҳужжат топшириш мумкин. Муҳаммад ал-Хоразмий номидаги АКТга ихтисослаштирилган мактабга 5-синфдан, қолган икки ихтисослаштирилган мактабга эса 7-синфдан ўқувчи қабул қилинади”, дея қўшимча қилди у.\nПрезидент таълим муассасаларига 2022-2023 ўқув йили учун 75 мингга яқин квота ажратилди.\nТОШКЕНТ, 8 июн — Sputnik. Президент таълим муассасаларига 2022-2023 ўқув йили учун 75 мингга яқин квота ажратилди. Бу ҳақда Президент таълим муассасалари агентлиги Қабул комиссияси раиси Алишер Уббиев ЎзАга берган интервьюсида маълум қилди.\nУнинг таъкидлашича, жорий йилдан бошлаб 14 та президент мактабига ўғил-қизлар фақат 5-синфдан бошлаб олинади. Ҳозиргача мазкур мактабларга 4 мингга яқин, Ихтисослаштирилган мактабларга 10 мингдан зиёд ҳужжат қабул қилинган.\n“Бундан буён ҳар йили 5-синфга ҳужжат қабул қилинади. Имтиҳонлар икки босқичда ўтади. Ҳар бир мактаб учун биринчи босқичдан муваффақиятли ўтган 480 нафар юқори балл тўплаган ўқувчи саралаб олинади ва иккинчи босқичга ўтказилади. Иккинчи босқичдан кейин 24 ўқувчи танлаб олинади”, дейди қабул комиссияси раиси.\nАлишер Уббиевнинг сўзларига кўра, ҳозир мамлакатда фаолият юритаётган 9 та ижод мактабига фақат 7-синфга ҳужжат қабул қилинади. Янги очилаётган ихтисослаштирилган мактабларда эса бу йил истисно тариқасида 5-11-синфлар ҳам қабул қилинади.\n“Ҳудудий мансублиги йўқ мактаблар ҳам мавжуд. Масалан, Ижод мактаблари ва Тошкент шаҳрида жойлашган учта таянч мактаби – Абу Али Ибн Сино, Мирзо Улуғбек, Муҳаммад ал-Хоразмий номидаги ихтисослаштирилган мактабларга ҳудудий мансублигидан қатъи назар ҳужжат топшириш мумкин. Муҳаммад ал-Хоразмий номидаги АКТга ихтисослаштирилган мактабга 5-синфдан, қолган икки ихтисослаштирилган мактабга эса 7-синфдан ўқувчи қабул қилинади”, дея қўшимча қилди у.


Оилада тақвонинг зарурлиги | ukkosha.shosh.uz\nБош саҳифа » Мақолалар » Оилада тақвонинг зарурлиги\nШайхул ислом, муфтий Муҳаммад Тақий Усмоний ҳазратлари айтадилар:\n“Менинг падари бузрукворим муфтий Муҳаммад Шафеъ Усмоний раҳматуллоҳи алайҳ айтар эдилар: “Оилада эр- хотиннинг қалбида тақво, Аллоҳдан қўрқув бўлмагунича ўрталаридаги алоқа яхши ва гўзал бўлмайди. Эр-хотин ўртасида шундайин яқин алоқа бўладики, улардан кўра яқинроқ алоқа бошқа бировларнинг ўртасида бўлиши мумкин эмас. Эр-хотин иккиси бир-бирига сирдош бўлади. Булар ўртасидаги алоқа ҳеч қачон ўзгалар олдида буткул ошкор қилиниши мумкин ҳам эмас. Эр-хотин иккиси ўзаро ёлғизлик, танҳоликда яшайдилар.Шунда бир-бирларига азият бериб қўйишса ва ўзаро ҳақларини поймол қилиб қўйишса, уларнинг ўрталарига бирор аралашувчи ва тўхтатиб қолувчи туша олмайди. Кўп ҳақлар шундай бўладики, агар бирор кимса томонидан ҳаққингиз поймол қилинса, у ҳолда полиция орқали ҳаққингизни ундириб олишингиз мумкин ёки судга мурожаат қилиб суд орқали ҳам ҳаққингизни қўлга киритишингиз мумкин. Аммо оилада эр-хотин ўртасида бир қанча ҳақ-ҳуқуқлар борки, уларни на полиция ва на суд орқали қўлга киритиш мумкин бўлади. Суд эр-хотин ўртасидаги молиявий ҳақ-ҳуқуқлардан бўлган маҳрни ёки нафақасини ундириб бериши мумкин. Аммо эр оилада хотинига хўмрайиб, қовоғини солиб қараса, гапирган вақтида дилозорлик қилса, қўрс гапларни гапирса, буни на бир полиция ва на бир суд бартараф қилиб бера олади. Бундай муаммоларни фақатгина Аллоҳдан қўрқувгина бартараф қилиши мумкин холос.\nАллоҳдан қўрқиш ҳақларни адо қилдира олади.\nАгар бирор нарса оиладаги муаммони бартараф қила олса, у ҳам фақат бир нарса бўлиши мумкин, у Аллоҳдан қўрқиш, тақво қилишдир. Қачончи, эрнинг қалбида Аллоҳдан қўрқиш ҳисси бўлса, Аллоҳ бу аёлимни мен билан бирга қилди, унинг менда бир неча ҳақлари бор, мен у ҳақларни адо қилишим керак, агар адо қилмасам, Аллоҳ таоло мени азобга тутади, деган ўй бўлса, ўзаро ҳақларни адо қила олади. Демак, бундай муаммоларни фақатгина Аллоҳдан қўрқувгина бартараф қилиши мумкин холос. Шунинг учун оилада эр-хотин тинч бўлиб ҳақлари гўзал тарзда адо этилиши учун мана шу бир сифат, Аллоҳдан қўрқув, тақво бўлиши керак.\n“Ханданий хуқуқў фарайиз” китобидан\nАввалги: Аллоҳнинг дўстлари билан суҳбатлашиш\nКейинги: Ҳожат Аллоҳдан сўралади


Самарқанддаги қайси олий ўқув юртида автотураргоҳ бор? - zarnews.uz\nСамарқанддаги қайси олий ўқув юртида автотураргоҳ бор?\n- Дарсга автобусда келсак анча вақт йўқотамиз, - дейди Самарқанд иқтисодиёт ва сервис институти талабаларидан бири. - Чунки автобус кўчалардаги тирбандлик сабаб жуда секин юради. Ётоқхоналарда эса жой етишмайди. Самарқанд шаҳрида ижарада тургандан кўра шахсий машинада тумандан қатнаш арзонга тушади.\nБироқ институтда автомобиллар тураргоҳи йўқлиги учун машинамизни йўл четига қўйиб кетишга мажбурмиз.\nХўш, Самарқанд шаҳридаги университет ва институтларда автотураргоҳлар чиндан ҳам муаммоми? Агар бундай оғриқли масала бўлса, унинг ечими нима бўляпти? Бу борада хорижда қандай тажрибалар мавжуд, уларни бизда қўллаш мумкинми?\nҚайси олий ўқув юртида автотураргоҳ бор?\nВилоят ҳокимлиги Инжиниринг компаниясидан олинган маълумотларга кўра, айни вақтда Самарқанд давлат архитектура-қурилиш институтида кенг кўламдаги капитал таъмирлаш ишлари амалга оширилмоқда. Ушбу жараёнда бу ерда ўнга яқин ҳудудда 1000 квадрат метр майдонда автомобиллар тураргоҳи ташкил этилади.\nШунингдек, «Ипак йўл» халқаро туризм университети ҳудудидан ҳам 20 дан ортиқ автомобиллар учун тураргоҳ қурилар экан. Самарқанд давлат университетининг Сартепа масканида жойлашган ядро физикаси лабораторияси ҳам Инвестиция дастури асосида реконструкция қилиниб, ҳудудда 1100 квадрат метрли автотураргоҳ ташкил қилинади.\nБундан ташқари, Самарқанд давлат тиббиёт институти янги бинолари олдида 20-30 та автомобилни вақтинча қўйиш учун жой ажратилган.\nСамарқанд давлат чет тиллар институти ва Тошкент ахборот технологиялари университети Самарқанд филиалини бу борада муаммоси йўқ, деб ҳисоблаш мумкин. СамДЧТИ қаршисида меҳмонхона қурилган даврда 40-50 та автомашина жойлаштиришга етарли майдон қолдирилганлиги ва ТАТУ Самарқанд филиалининг янги биноси учун кенг жой танланиб, ҳовлида 50-60 та автомобиль учун ер майдони мавжудлиги қайсидир маънода бунга асос бўлмоқда.\nАвтотураргоҳ учун жой йўқ\nЮқоридаги каби ҳолатларни нафақат Самарқанд давлат университетида, балки Самарқанд ветеринария медицинаси, Самарқанд иқтисодиёт ва сервис институтида ҳам учратиш мумкин.\nБиргина Самарқанд иқтисодиёт ва сервис институтига келаётган ўқитувчи ва талабалар автомашиналарини Шоҳруҳ кўчасида “Мармар” бозори олдидан, Университет хиёбонигача бўлган масофада қолдиришга мажбур. Камол Отатурк кўчасида ҳам танга тушгудек жой қолдиришмайди.\nВилоят бош архитектори Бобур Элмуродовнинг айтишича, Самарқанд шаҳридаги деярли барча олий ўқув юртлари ўтган асрда барпо қилинган. Табиийки, ўша давр шароитидан келиб чиқиб, автомобиллар тураргоҳи барпо қилинмаган. Бугун эса деярли ҳар икки одамнинг бирида автомашина мавжуд ва бу албатта, университет ва институтларда автотураргоҳлар ташкил қилишни тақозо қилмоқда.\n- Бироқ бир нарсани ёддан чиқармаслик керак, - дейди Б.Элмуродов. – Аксарият олий ўқув юртларида ортиқча ер майдони йўқ. Қолаверса, аксарият институт ва университетлар Самарқанднинг тарихий қисмида жойлашгани учун уларга қўшимча жой ажратиб, автотураргоҳ қуришнинг иложи бўлмаяпти.\nМуаммони ким ҳал қилади?\n- Олий ўқув юртлари автомобиль турар жойлари йўқлиги боис ўқитувчи ва талабаларнинг шахсий машиналари шаҳарда йўловчи транспорти қатновида бир қатор муаммоларни келтириб чиқараётгани рост, - дейди Самарқанд шаҳар ҳокимининг ўринбосари Рустам Олимов. - Аммо ҳозиргача бирор бир университет ёки институт бизга автотураргоҳ учун ер ажратиш тўғрисида мурожаат билан чиққани йўқ.\nКўриниб турибдики, шаҳар ҳокимлиги муаммонинг мавжудлигини билгани ҳолда, уни ҳал қилиш учун кимдир мурожаат қилишини кутмоқда. Ваҳоланки, аслида бу борада ҳокимият томонидан чора-тадбирлар кўрилиши лозим эмасми? Умуман, маҳаллий ҳокимликлар муаммонинг асоратини эмас, туб сабабларини ўрганиш ва ҳал этишга эътибор қаратишни қачон ўрганар экан?!\nШаҳарда тартибли ва қулай жамоат транспорт хизматининг йўлга қўйилиши ҳам институт ва университетлар олдидаги тирбандликларнинг олдини олишга хизмат қилмайдими?\nЎқитувчи ва талаба тенг ҳуқуқли эмасми?\nЭътибор қилсангиз, бизда университет ёки институт ўқитувчиси ва талаба орасида катта фарқ бор. Аниқроқ айтганда, олий ўқув юртида таълим берувчиларга яхшироқ шароит яратиб беришга ҳаракат қилинади.\nСамарқанд шаҳридаги исталган олий ўқув юртидаги аҳволни ўрганиб кўришингиз мумкин: талаба ўқишга автомобилда келиб, уни қулай жойда қолдириб кетиш имконияти яратилмаган.\n- Ҳозир нафақат ўқитувчилар, балки талабалар ҳам дарсга шахсий машиналарида келишади, - дейди СамДУ ўқитувчиларидан бири. – Улар барвақт келиб, ўқитувчилар машина қўядиган майдончаларга ўз уловларини жойлаштиради. Оқибатда ўқитувчилар бутун хиёбонни айланиб, машина қўйишга жой қидириб дарсга кеч қолмоқда. Айримлар ҳатто жой талашиб жанжаллашишга ҳам бормоқда. Бу кичик масала бўлса ҳам ўз ечимини топмаса, кўпгина муаммолар келтириб чиқмаслиги учун ким кафолат беради? Чунки бундан кейин истаймизми-йўқми машиналар сони кўпайиб бораверади.\nТўғри, шароит имкон даражасида яратиляпти. Аммо ташкил қилинган автомобиллар тураргоҳида институт ёки университет ўқитувчилари автошинасидан жой ортиб қоладими? Афсуски, йўқ. Чунки ҳозирча шаҳри азимдаги олий ўқув юртлари ичида энг катта автотураргоҳлар СамДАҚИ ва ТАТУ Самарқанд филиалида эканлигини ҳисобга олсак, уларда ҳам нари борса 100 тагача автомашина қўйиш мумкин. Демак, ўқитувчиларнинг ҳам ҳаммаси ишга шахсий автомобилида келиши шарт эмас...\nШароит ва имконият ҳақида ҳозирча орзу қилманг\nДарҳақиқат, шундай. Негаки, Самарқанд шаҳридаги қайси институт ёки университетда автомобиллар тураргоҳи ташкил қилинган бўлса, унда зарур шароит йўқ. Мисол учун, бирорта олий ўқув юртининг ҳовлисида ташкил қилинган автомобиллар тураргоҳида ҳеч ким машиналар тартиб билан қўйилиши ва хавфсизлиги учун жавоб бермайди.\nБоз устига бирорта автотураргоҳда машиналар учун қуёшнинг иссиғидан ёки ёғингарчиликдан ҳимоя ҳақида гапириш ортиқча. Яъни автотураргоҳ дейилган майдонлар шунчаки асфальт қилинган, холос. Ҳафсала қилинса, белгиланган тартибда оқ чизиқлар чизиб чиқилади.\nУмуман, институт ёки университет атрофида автомобиллар тураргоҳи ўқув биносидаги жорий ёки капитал таъмирлаш жараёнида ободонлаштириш ишларининг бир қисми сифатида амалга оширилади. Демакки, айнан шу масала учун муайян маблағ ажратилиб, тураргоҳни қай йўсинда барпо қилиш белгиланмайди.\nБир сўз билан айтганда, ўқитувчи ёки талаба йўл четида қолдирилган машинасининг хавфсизлиги қанчалик кафолатланмаган бўлса, университет ёки институт ҳудудида турган машинага туғилиши мумкин бўлган хавф уникидан кам эмас.\nЯнгилик киритиш, замонавий фикрлаш бизга эмасми?\nТаниқли журналист Шарофиддин Тўлаганов ижтимоий тармоқларда АҚШга сафари ҳақида ёзиб, саёҳатнинг энг ёдда қоладиган қисми сўзсиз Калифорния Дэвис университети (UC Davis)да бўлганлигини эътироф этган. Университет ҳовлисидаги автомобиллар тураргоҳи (паркинг) журналистнинг эътиборини тортган. Чунки унинг томи жуда ҳам қалин бўлган. Маълум бўлишича, автотураргоҳдан ҳам автомобиллар бошпанасидан ташқари, қуёш энергиясидан электр олишда ҳам фойдаланилар экан. Олинган электр энергияси университетнинг эҳтиёжини таъминлашга бемалол етаркан. Қойил қолмасликнинг иложи йўқ, шундай эмасми?\nЭнди ўзингиз айтинг, биз қачонгача қойил қолиб юрамиз? Қачон бизга қойил қолишади? Майли, қойил қолишмасин, аммо қачон замонавий стандартлар асосида иш олиб борамиз?\nАфсуски, имкониятдан унумли фойдаланиш, мавжуд ресурсларни оқилона сарфлаб, янги имкониятлар қидириш ҳозирча институт ва университетларимиз мутасаддиларининг хаёлига келгани йўқ. Башарти шундай бўлмаганида шу пайтгача олий ўқув юртлари атрофида автотураргоҳлар барпо этиш фақат реконструкция даврида вилоят ҳокимлиги томонидан амалга оширилмаган бўларди.\nЗамонавий автотураргоҳ керакми?\nБизнингча, керак. Афсуски, ҳозирча Самарқанд шаҳрида янгича услубдаги ва кўпгина қулайликларга эга автомобиллар тураргоҳи барпо этилгани йўқ. Балки шунинг учун бу тўғрисида деярли тасаввурга эга эмасмиз.\nКузатишларимиз натижасига кўра, кўп қаватли автотураргоҳлар қуриш учун катта маблағ сарфланади, деган ҳадик деярли ҳаммани хориждагиларга ўхшаш автотураргоҳлар ташкил қилиш учун маблағ ажратишдан тўхтатиб турибди.\nТўғри, бир вақтлар халқ тилида “Янги бозор”, деб юритиладиган савдо комплекси яқинида кўп қаватли автотураргоҳ қуриляпти, деган хабарлар пайдо бўлганди. Аммо бугун қурилиш ишлари айрим сабабларга кўра, тўхтаб қолган.\nМаълумотларга кўра, Самарқанд шаҳрида қурилажак Муз саройи ёнида чет элдагидан қолишмайдиган автотураргоҳ биноси қурилиши режалаштирилган. Демак, бу иш ўзини оқлайди ва уни йўлга қўйиш мумкинлигини мутасаддилар тушуниб етган кўринади. Бу эса яқин ўртада «парковка» масаласида ижобий ўзгариш кузатилишидан дарак беради.\nУргут туманида хитойлик тадбиркорлар томонидан кўп қаватли автотураргоҳ қурилаётгани ҳам бу фаолиятнинг истиқболи борлигини кўрсатиб турибди. Ахир Чин юрти ишбилармонлари фойда келмайдиган бизнесга пул тикмаслиги ҳар тонг қуёш Шарқдан чиқиши каби аён ҳақиқат-ку.\nОлий ўқув юртлари хусусий бизнес билан шерикликка ўтса-чи?\nКейинги йилларда барча институт ва университетларда талабалар қабул квотаси кўпаймоқда. Бу табиийки, шахсий автомобилида қатнайдиган талабалар сонининг янада ошишига сабаб бўлади.\nБизнингча, биринчидан, шаҳримизда жамоат транспортини янгича, замонавий кўринишда ташкил қилишни ўйлаб кўриш керак. Энг муҳими, университет ва институтлар учун янги ўқув бинолари қуриш, бунинг учун тадбиркорлар билан шерикчиликни йўлга қўйиш керак.\nҚолаверса, тадбиркорга қурилажак бинонинг муайян қисмини автотураргоҳ учун мўлжаллаш талаби қўйилса, ҳам ўқитувчи, ҳам талабаларга қулайлик яратилади. Бу талабалар сони кўпайиб, шароити бунга етмаётган олий ўқув юртларида муаммонинг ечими бўлиши табиий. Балки шунда талабалар учун «парковка» ҳам, шаҳардан бошқа ҳудуддан бўлган талабалар ва ўқитувчилар учун турар жой ҳам ташкил қилинади.\nБу бизнинг таклифимиз эди. Сиз нима дейсиз?


САРДОР ЎРТАЧ ЎЗБЕК САНЪАТКОРЛАРИ БИЛАН БИР САҲНАДА БЎЛАДИ! 04.08.2017 03:58\nТурк хонандаси Сардор Ўртачни юртимизда сентябрь ойида концерт бераётганлиги маълум бўлгач, бу ҳақида батафсил маълумот олиш учун Концерт ташкилотчиси, “Замин” студияси Раҳбари, режиссёр Саъдулла Абдуллаевга мурожаат қилдик!\nСаъдулла Абдуллаев: - 25-26 сентябрь кунлари юртимиздаги “Истиқлол” санъат саройида Сардор Ўртачнинг концерти бўлиб ўтиши белгиланди. Билетлар август ойининг ўрталаридан сотувга чиқарилади. Бу концерт дастурини, шу кунгача юртимизда бўлиб ўтган бошқа хорижий юлдузларнинг концертларидан бутунлай фарқ қиладиган даражада ташкиллаштирмоқдамиз!\nСаида Вахобова: - Адашмасам, бундан бир неча йил аввал ҳам, Сардор Ўртачни Ўзбекистонда концертини тақдим этмоқчи бўлган эдингиз.\nCаъдулла Абдуллаев: - Ҳа, ўзи аслида Сардор Ўртачни бундан 4 йил аввал “Сен азиз ва муқаддассан аёл!” концерт дастурига олиб келишни мўлжаллаган эдик. Ҳаммаси келишилган, гаплашилган бўлишига қарамай, баъзи бир сабабларга кўра, у келолмай, бу лойиҳа бу амалга ошмай қолди. Аммо, барибир кейинчалик бу турк санъаткори билан концерт қиламиз, деган фикр бор эди. Мана эндиликда, Ўзбекистон ва Туркия муносабатлари янада ривожланганлиги муносабати билан, Сардор Ўртачнинг концертини ўтказиш лойиҳасини ишлаб чиқдик. Биз аввал ҳам, хорижий хонандалар билан ижодий ҳамкорлик қилганмиз. Масалан, 2000 йилда “Замин юлдузлари” фестивалини ўтказган вақтларимизда, Туркиялик хонанда Гунелни таклиф қилганмиз, у ўшанда ёшгина қиз эди, ҳозир уни бутун жаҳон танийди. Уни ҳам дўстлик ҳақидаги қўшиғига махсус композиция қилганмиз. Ундан сўнг, турк хонандаси Эмраҳни ҳам таклиф қилганмиз!\nЎзбек томошабинлари учун ҳам севимли бўлган турк сериали “Чолиқуши” фильмида бош ролни ижро қилган Айдан Шанер ҳам, “Замин юлдузлари” Фестивалида иштирок этган. Айтмоқчиманки, “Замин” студияси кўп марта хориждан хонандаларни таклиф этиб, концертлар уюштирган.\nСаида Вахобова: - Концертни бошқа концертлардан фарқ қилишини айтдингиз. Ана шу фарқ нимада бўлади?\nСаъдулла Абдуллаев: - Одатда мен юртимизда бўлаётган деярли ҳамма хорижий хонандаларнинг концертларига тушаман, кузатиб бораман. Афсуки, улардан баьзилари бир хил тарзда ўтади, хорижий хонанда келади, саҳнага қарасангиз, ҳеч қандай декорация йўқ, ҳеч қандай композиция ҳам йўқ! Ҳаттоки, бошловчи ҳам ўша хонанданинг ўзи, концертни ҳам ўзи бошлаб ўзи тугатади. Шу билан концерт ўтади ва кетади. Шундай ҳолатларда, “қўшиғини радиода эшитса ҳам бўларди-ку”, деб чиқиб кетган вақтларим ҳам бўлган. Ўйлайманки, баъзилар концертни арзонга тушишини ўйлаб, декорация, композициядан шундай бош тортишади. Аммо, ўша концертларни ҳам Халқ кўради-ку, концертга келгандан кейин ундан маънавий ва эстетик завқ олиш керак, ўша концерт Санъаткорни ҳам, томошабинни ҳам ёдида қолиши керак, деб ўйлайман. Шунинг учун ҳам, биз бутунлай бошқача йўл тутмоқчимиз! Биринчи навбатда концертнинг режиссурасини ўйлаяпмиз! Бизнинг “Замин” студияси томонидан ташкиллаштирилган концертларни кўрган бўлсангиз, ҳар доим махсус декорациялар билан, ҳар бир қўшиққа махсус композициялар қилинади! Рақс биланми, экран биланми, барибир нимадир янгиликлар ўйлаймиз! Бу нафақат концертнинг чиройли ўтишини таъминлайди, балки ўша юртимизга келган хонанда ҳам, завқланиб, концерт ёдида қолиб, ўзи учун маънавий нимадир олиб кетиши керак, деб ўйлайман.\n“Замин юлдузлари” Фестивалида Эмраҳ иштирок этганида, унга ўзи чиққан саҳна декорацияси ва композиция шу қадар маъқул бўлганки, у бизга “шу чиққан лавҳам ёзилган дискни ўзимга ҳам берсангиз” деган эди. Ўшанда Фестивални Сайлгоҳда ўтказган эдик, жуда ўзгача декорация бўлган. Буни кўриб, Эмраҳ ҳаттоки, “Америкадагидек қилиб юборибсизлар-ку!” деганди! Фестивалдан сўнг, “ўша дискни бериб юборинглар, Туркияда телеканалларда намойиш қилдираман”, деб қўнғироқ қилган. Монтажлари тайёр бўлгач, бериб юборган эдим, “Туркияда қўйилди” деган гапларни эшитганман. Истамбулда, Измирда ва бошқа шаҳарларда қўйилган. Шунинг учун ҳам, келаётган хонандага бизнинг режиссура ҳам маъқул бўлиши керак, деб ўйлайман. Шу мақсадни кўзда тутган ҳолда, Сардор Ўртачнинг концертини ҳам, декорация, махсус композициялар билан, қолаверса, бизнинг эстрада юлдузлари билан ҳамкорликда ўтказишни ҳам ният қилганмиз!\nҲозирда санъаткор Озодбек Назарбеков билан буни маслаҳатлашдик, унга маъқул бўлди, бирга ҳамкорликда ўтказишга келишилди. Шунингдек, “Тарона” компанияси, ҳамда Шахзода билан бу ҳақида гаплашилганда, ўз ҳайриҳоҳлигини билдиришди ва улар билан ҳам биргаликда ишланадиган бўлди! Уларни таклиф қилишдан мақсад, яна бошқа хонандаларни ҳам таклиф қилган ҳолда, фақатгина бир Сардор Ўртачнинг ўзи куйламай, у ва ўзбек хонандалари бирга ҳамкорликда қўшиқлар яратишни режа қилганмиз. Ҳозирги кунда Рислиғой Ҳотамова сўзи, Зара мусиқаси, Султонали Раҳматов аранжеровкаси билан, “қўшиқ ва санъат” ҳақида бир қўшиқ ёзилган бўлиб, уни Сардор Ўртач билан бизни ўзбек эстрадасининг энг зўр хонандалари ҳамкорликда, биргаликда куйлашади! Концерт дастури ўзбек эстрада хонандалари билан биргаликда, бошқа хорижий хонандаларнинг юртимиздаги концертларидан тамоман бошқача ва ўзгача руҳда ўтади!\nСаида Вахобова: - Ўзбек ва турк хонандалари юртимизда, бир саҳнада куйлашлари барчанинг эътиборини тортиши шубҳасиз. Сардор Ўртач ва ўзбек хонандалари биргаликда куйлайдиган қўшиқ ҳақида ҳам батафсил тўхталиб ўтсангиз.\nСаъдулла Абдуллаев: - Ҳақиқий санъат чегара билмайди. Шундай қўшиқлар борки, эшитган саринг қалбингга сингиб бораверади. Тинглаган саринг тинглагинг келаверади. Сардор Ўртач ва ўзбек хонандалари биргаликда куйлайдиган қўшиқ, мана шу ҳақида бўлади! Турк хонандаларида ҳам қўшиқлар жуда кўп, ўзбек хонандаларида ҳам. Бу сир эмас, турк хонандаларининг қўшиқларини бизнинг хонандалар ҳам, ё ўз тилида, ёки ўзбек тилига таржима қилиб куйлашган. Ўз навбатида бизнинг қўшиқларни ҳам турк хонандалари ўзбек тилида, ёки сотиб олиб, ўз тилида куйлашмоқда! Масалан, ўшанда Эмраҳ Ўзбекистонга келганида ҳам, бир неча қўшиқларни сотиб олган. Иброҳим Жиянов сўзи билан Иззатилла Иброҳимов куйлаган “Жамила” қўшиғи ёқиб қолиб, “шу қўшиқ менга ёқди, оламан” деб, ўша қўшиқни олганига ўзим гувоҳ бўлганман! Кейин эса, қўшиқни куйлаб, бизга дискда юборган, “Иброҳим Жиянов сўзи, Иззатилла Иброҳимов мусиқаси” деб ёзиб қўйилган ва туркча оҳангда куйланган эди. Бу ҳеч кимга сир эмас. Қолаверса, Юлдуз Усмонованинг “Ўлимдан бошқаси ёлғон” қўшиғи ҳам, Туркияда турк тилида янграган. Шунингдек, бошқа бир нечта ўзбек хонандаларнинг қўшиқларини ҳам Туркияда ёқтириб ижро қилишмоқда. Энди икки халқнинг яқинлиги бор, қолаверса, ҳозирда Туркия Элчихонаси билан ҳамкорликда ҳам кўп ишларни амалга оширяпмиз, кўплаб Қўшма корхоналар ҳам бор, улар ҳақида ҳам маълумотлар берилади. Кўплаб ўзбеклар Туркияга дам олиш, саёҳат учун боришади ва Туркиядан ҳам, бизга саёҳат учун, шаҳарларимизни кўриш учун келишмоқда. Икки Давлат Ҳамдўстлиги ҳам, янада мустаҳкамланиб бормоқда! Санъат, мусиқа эса, бу Ҳамдўстликни янада мустаҳкамлайди, деб ўйлайман.\nСаида Вахобова: - Бу қўшиқ Сардор Ўртач Ўзбекистонга келгач ёзиб олинадими? Унга олдиндан қўшиқ матни ва мусиқаси юбориладими?\nСаъдулла Абдуллаев: - Бундай ҳолатлар бизнинг тажрибамизда бор! Бу муаммо эмас! Масалан, “Муқаддас аёл” қўшиғимизни ҳам, тушунтириб, Сардор Ўртач айтадиган қисмини Туркияга юборганмиз. У ёқда у эшитиб, қандай куйлаш кераклигини йўналишини қилиб, “Ўзбек аёллари сизларга ҳадям бор” деб, видеомурожаат қилиб, интернет орқали юборганди! Аммо, қўшиқни бу ерда тайёр қилганимизда, маълум бир сабабларга кўра, лойиҳа амалга ошмади. Ҳозирда эса, яна мулоқот олиб борилмоқда, қўшиқлар таржима қилинмоқда, тайёр бўлгач Туркияга Сардор Ўртачга интернет орқали юборамиз. У сўзларини ёд олади ва ҳаммаси маъқул бўлганидан сўнг, юртимизга келгач, битта репетиция қилиб, куйлаши қийин эмас! Ҳақиқий Санъаткор учун бу ҳеч қачон қийин бўлмайди. Ўзбекистоннинг энг зўр санъаткорлари билан бу лойиҳага бош қўшишлари учун келишувлар олиб боряпмиз. Ҳозирда тайёргарлик жараёнлари кечмоқда.


Бойиса ҳам бир бало...\n22 январ 2021, Тошкент вақти: 08:14\nНаманганда бир-бирига яқин қариндош 6 киши устидан суд жараёни бўлиб ўтмоқда. Улар Жиноят кодексининг ўнга яқин моддаси, жумладан, президент шахсини камситиш, конституциявий тузумга тажовуз қилиш, диний оқимларга аъзоликда айбланмоқда.\nУнда айтилишича, Отахоновлар оиласидан судланаётганларнинг энг каттаси 71 ёшда.\nСудланувчиларнинг қариндоши Раънонинг сўзларига кўра, аввал укаси 14 йилга қамалган. Ҳозир акалари судланмоқда. Бу оиланинг 5 аъзоси эса қочиб юрибди.\nХўш, бу оила нимаси билан ҳуқуқ-тартибот органлари назарига тушган?\n“Оиламиз донғи бутун Наманганга кетган. Акаларим тадбиркорлик билан шуғулланади. Битта акам 100 гектар ер олиб, “Ëқубҳожи” номли фирма очиб, фаолият юргизаётган эди. Ўзимизга тўқ оила эканимизни кўрган ҳуқуқ-тартибот ходимлари биздан пул талаб қила бошлади. Уларнинг талабини рад этганимиздан сўнг бизга нисбатан жиноят иши қўзғашди”, - деди Раъно.\nУнинг билдиришича, ўз хоҳиши билан гувоҳ сифатида борган кишилар судга қўйилмаётир. Улар ҳуқуқ-тартибот ходимлари томонидан агар судда гувоҳлик берса, ваҳҳобийликда айбланиб, қамалиш билан қўрқитилмоқда.\nОтахоновлар адвокати Рустам Қорабоев бу жиноят иши таъмагирлик мақсадида қўзғатилганини таъкидлади. Жиноят иш очилишининг ўзида кўплаб қонунлар бузилган. Ушбу судга жиноят ишига алоқаси бўлмаган ва ҳибсда сақланаётган маҳбуслар гувоҳ сифатида қатнашмоқда.\nОтахоновлар иши юзасидан суд давом этмоқда. Кейинги суд мажлисларида яна юзга яқин киши гувоҳлик бериши кутиляпти.


Жанубий Африкада инсон аждодларининг қолдиқлари топилди - BBC News O'zbek\nЖанубий Африкада инсон аждодларининг қолдиқлари топилди\n9 Апрел 2010\nImage caption Жанубий Африкада топилган қолдиқлар олимлар орасида катта қизиқиш уйғотган\nЖанубий Африкалик олимлар Йоханнесбург яқинидаги Малапа ғорлари мажмуасида икки одамсимон мавжудот – хоминидларнинг яхши сақланган тош қолдиқларини кашф этишди.\nҚолдиқлар тахминан икки миллион йил олдин яшаган бир аёл ва бир ўсмир йигитга таалуқлидир.\nХоминидлар қолдиқлари бир-биридан тахминан бир метр узоқликда топилгани учун олимлар уларнинг афтидан она ва ўғил ёда, ҳеч бўлмаганда, бир тўда аъзолари бўлишгани ва бир-бирини яхши танишганини ҳамда бир вақтнинг ўзида ҳалок бўлишганини тахмин қилмоқдалар.\nИнсоннинг узоқ аждодлари қолдиқлари ёпиқ чуқур ғор тубидан топилган.\nХоминидлар ғор оғзи ёмгир ва шамоллар таъсирида очилиб қолиши ортидан топилган.\nОлимлар тахминича, аёл ва ўспирин тропик ёғингарчиликлар пайтида ғордан чиқа олмай, ғарқ бўлганлар. Уларнинг жасадини ер ости кўли ювиб кетган. Хоминид қолдиқлари минг йиллар давомида кальцийда тўйинган қаттиқ моддалар таркибида қолиб кетган.\nХоминидлар қолдиқлари ёнида қилич тишли арслон, антилопа, сичқонлар ва қуёнлар суяклари ётибди. Ўлимталар билан озиқланувчилар ўлжасига айланмагани сабабли уларнинг тўсатдан ҳалок бўлганини тахмин қилиш мумкин.\n"Биз одамлар ва ҳайвонларнинг тузоққа илинганини тахмин қиламиз. Уларнинг қолдиқлари эса қандайдир табиий офат натижасида кўмилиб қолган," дейди қидирув гуруҳининг аъзоси, Австралиянинг Жеймс Кун Университети профессори Пол Диркс.\nҚолдиқларнинг инсонга алоқаси\nТопилма 1,8-2 миллион йил олдинги даврга таалуқли. Бу давр икки оёқда юрувчи маймуннинг одамга айланиш жараёнини қамраб олади\nОлимларни энг кўп қизиқтираётган савол - Ғор тубида кўмилиб қолганлар замонавий инсонларнинг аждодлари бўлиши мумкинми ёки улар эволюциянинг бошқа шохаси вакиллари бўлишганми?\nТадқиқотчилар гуруҳининг раҳбари, Жанубий Африканинг Витватерсранда Университетининг профессори Ли Бергер биринчи нуқтаи назарга қўшилади, ва қолдиқларни Australopithecus sediba тоифасига таалуқли деб билади.\n"Sediba" сўзи маҳаллий тилда "манба" деган маънони англатади.\nБундай мавжудотларнинг дастлабки қолдиқлари "Инсоният Бешиги" номини олган ва ЮНЕСКО томонидан "умумжаҳон мерос," дея эълон қилинган машҳур водийда 2008 йил августида топилган эди.\n"Топилма 1,8-2 миллион йил олдинги даврга таалуқли. Бу давр икки оёқда юрувчи маймуннинг одамга айланиш жараёнини қамраб олади," - деди Би-би-си билан суҳбатда Ли Бергер. - "Айнан шу даврга таалуқли топилмалар жуда оз".\nБошқа олимлар эса Australopithecus sediba тоифаси замонавий инсонлар аждодлари эмас, балки бошқа эволюцион шоха вакиллари бўлишганини тахмин қилишади.\nМайда тишлар, қирра бурун, ривожланган тос суяги ва узун оёқлар уларни инсонлар билан боғласа, қўлларнинг бир-бирига номутаносиб равишда узун экани ва бош косасининг кичиклиги уларнинг анча қадимий тоифага таалуқли эканини кўрсатади.\nМалапа топилмаларининг турли қолдиқларга бойлиги антропологларга кўп йиллик изланишлар олиб бориш имконини беради.\nScience журналининг хабар беришича, ўтган кунларда яна икки мавжудот қолдиқлари кашф этилган.\nАксар олимлар фикрларига кўра, инсоният айнан Африкадан тарқалган. Инсон ва шимпанзе аждодлари эволюция йўллари 6 миллион йилча муқаддам бир биридан ажралган, тахминан 4 миллион йил олдин инсон аждодлари икки оёқда юра бошлаган, инсонсимон мавжудотлар эса тахминан 2,5 миллион йил олдин пайдо бўлган.\nУларнинг қайси омиллар таъсирида ақл-идрокли бўлишгани ва меҳнат қуролларидан фойдалана бошлашгани, илм-фанга ҳозирча маълум эмас.


Тамаки коронавирус туфайли кузатилувчи зотилжамнинг оғир турига гирифтор қилади - Darakchi\nТамаки коронавирус туфайли кузатилувчи зотилжамнинг оғир турига гирифтор қилади\nСАЛОМАТЛИК 21.03.2020, 17:20\nТеглар: чекиш, ЖССТ\nЖаҳон соғликни сақлаш ташкилоти Бош директори Тедрос Гебреесус коронавирус пандемияси тарқалиши вақтида спирти ичимликлар истеъмоли ва тамаки чекишни ташлашга чақирди. Бу ҳақда ЖССТ Бош директори Тедрос Гебреисус коронавирус пандемиясига бағишланган брифингда айтиб ўтган. Бу ҳақда ria.ua хабар берди.\n“Масалан, бир кунда 30 дақиқа давомида спорт билан шуғулланиш мумкин. Агар карантин сабабли узоқ вақт уйда ўтириб ишлашга тўғри келса, ҳар ярим соатда 3 дақиқалик танаффуслар қилиб туриш керак”, — дейди ЖССТ бошлиғи.\nЭслатиб ўтамиз, аввалроқ ушбу ташкилотнинг ўзи ҳамда Ўзбекистон ССВ ҳам алкоголь коронавирусга қарши курашмаслигини эълон қилган эди. Шу ўринда эслатиб ўтамиз Эронда эса, бир неча фуқаро коронавирусга чалинмаслик учун алкоголь ичиб, заҳарланиб вафот этган.


Ўзбек-қирғиз чегараси очиқ\nГувоҳлар¸ ўзбек-қирғиз чегарасидан фуқароларни жуда секинлик билан бўлса-да ўтказиш жараëни бошланганини айтмоқдалар.\nЎзбекистоннинг Қирғизистонга туташ Андижон, Фарғона вилоятидаги чегара пунктлари томонлар ўртасида 3 июн куни эришилган келишувга биноан жума, шанба кунлари очилгани ҳақда хабар қилинмоқда.\nЎзбекистоннинг Қирғизистон билан чегара ҳудудларида яшовчи суҳбатдошларимиз сўзларига қараганда, баъзи ҳудудларда ўтган ҳафтанинг жума куни, баъзиларида эса шанба куни чегаралар очилган ва одатий тартибда ишлай бошлаган.\nХусусан, Қирғизистоннинг Ўш ва Ўзбекистоннинг Андижон вилояти ўртасидаги “Дўстлик” чегара пости шанба куни тонгдан одатий режимда ишлай бошлади, дейди чегара олди ҳудудида яшовчи Абдуманноп Халилов.\n- "Дўстлик" чегара постидан биз томонга ўтказаëтган экан¸ лекин жуда секинлик билан ўтказаëтган экан. Декларацияни тўлдиртириб¸ бир соатда икки-уч кишини ўтказаëтган экан.\nПулларга¸ телефонларга декларация тўлдиртираяпти экан. Олдин ҳам бор эди¸ лекин камдан кам эди. Ҳозир ҳаммага тўлдиртираяпти экан¸ дейди чегара олди ҳудудида яшовчи Абдуманноп Халилов.\nҚирғизистоннинг чегараолди Новкен туманида истиқомат қилувчи суҳбатдошимиз Абдуваҳоб ҳам айни манзарани сўзлади.\nАбдуваҳоб: Очилиб қолганига икки кун бўлди.\nОзодлик: Очилганда расман очилдими? Ўтаман деган бемалол бориб¸ паспортини кўрсатиб ўтиб кетаверадими?\nАбдуваҳоб: Ҳа¸ шунақа.\nОзодлик: Баъзи ҳудудларда секин ўтказаяпти¸ декларация тўлдиртираяпти¸ ортиқча ҳужжатлар сўраяпти¸ дейишаяпти.\nАбдуваҳоб: Тўғри шунақа. Бизда ҳам баъзида шундай бўлиб қолади. Ҳозир ҳам анча-мунчаси шунақа бўлаяпти экан.\nКирасиз¸ киргандан кейин “Ҳозир печатимиз йўқ” дейди. Яна қандайдир баҳона топади.\nСиз кириб чиқаверинг¸ дейди. Кириб чиққанингиздан кейин “Айланма йўл билан ўтгансиз” дейди. Шундай баҳоналар қилишаяптида.\nОзодлик: Олдин ҳам бунақа баҳоналар бўлиб турармиди?\nАбдуваҳоб: Олдин бунақа нарсалар бўлар эди. Ҳозир яна ҳам баттар бўлиб кетди.\nОзодлик: Савдоргарларчи? Мева-чева¸ сабзавотлар бемалол ўтаяптими?\n- Бу нарсалар бемалол. Елкасини бериб ўтишадида¸ дейди\nЎзбекистоннинг Фарғона вилоятидаги Риштон туманида истиқомат қилувчи Баҳодир Элбоевга кўра, бу ҳудудларда чегара уч-тўрт кун муқаддам очилган.\n- Чегаралар очилганига уч-тўрт кун бўлди. 25-26 май кунги воқеалардан кейин чегаралар қаттиқ ëпилган эди. Чегаралар очилгандан кейин одамлар бориб-келиб юришипти¸ дейди фарғоналик Баҳодир Элбоев.\nЁдингизга соламиз, икки давлат ўртасидаги чегара 26 май куни Хонобод ва Андижон шаҳарларида содир бўлган портлашлардан сўнг аввал Ўзбекистон, кейин эса Қирғизистон томонидан ёпиб қўйилган эди.\nЎзбекистон томони Андижон вилоятининг Қирғизистонга чегарадош Хонобод шаҳридаги милиция блок-постига ҳужум қилганлар Қирғизистон томондан келган, дейилган баёнот билан, гўёки, чегаранинг ёпилганини изоҳлагандай бўлган эди.\nИюн ойининг биринчи ҳафтасида эса Ўзбекистон томони Қирғизистон билан чегараси бўйлаб хандақлар қазиди, хандақлар ёнидан аввалгига қўшимча тарзда тиканли сим тўсиқлар ҳам тортди.\nЎша пайтда икки давлат ўртасидаги чегара узоқ муддатга ёпилди, деган овозлар элни оралаган эди. Аммо, эшитганингиздек, ўтган ҳафтанинг шанбасидан бошлаб, деярли барча чегара постлари очилган.\nЎзбекистон томони, ҳозирча, бу ҳолат бўйича ҳеч қандай изоҳ бераётгани йўқ. Умуман, чегаранинг ёпилиши борасида ҳам Ўзбекистон президенти Ислом Каримовнинг 31 май куни Андижонга ташрифи чоғида берган расмий баёнотидан бошқа аниқ расмий гап айтилмади.\nЎшанда “EurasiaNet” ахборот сайти президент Каримовнинг: “Агар осмонимиз мусаффо ва у тарафда тинчлик бўлганида, чегарага эҳтиёж бўлмас эди. Аммо афсуски, биз ўзимизни ҳимоя қилишга мажбурмиз”, деган сўзларини чоп этган эди.\nАммо, Қирғизистон Давлат чегараларини қўриқлаш хизмати аслида икки давлат ўртасидаги чегарани очиш тўғрисида 3 июн куниёқ келишувга эришилган ва чегаралар очилган, дея маълумот берди.\n- Ҳа, шундай бўлган эди. Биласизми, икки давлат чегара хизмати расмийлари 3 июн куни ўзаро чегараларни очиш тўғрисида келишувга эришган.\nКейин Қирғизистон томони одатий тартибда чегарани очиб қўйди. Шу кунларда ҳам чегара очиқ, икки давлат фуқаролари бемалол ўтиб қайтаяпти, деди Қирғизистон Давлат чегараларини қўриқлаш хизмати вакили.\nЧегарани очиш тўғрисидаги келишувга 3 июн куни эришилган бўлса ва Қирғизистон чегарани 3 июн куни очиб қўйган бўлса, у ҳолда Ўзбекистон бу келишувда ўз зиммасига олган талабларни то 13 июн кунига қадар бажармаган бўлиб чиқмоқда.\nҚирғизистон чегара хизмати расмийси: “Бундан хабарингиз борми, сизлар огоҳлантирилганмисиз?” деган саволимизга жавоб бермади.